Απόφαση του Δικαστηρίου (τμήμα μείζονος συνθέσεως) της 27ης Μαΐου 2019.\nMinister for Justice and Equality κατά PF.\nΑίτηση του Supreme Court για την έκδοση προδικαστικής αποφάσεως.\nΠροδικαστική παραπομπή – Αστυνομική και δικαστική συνεργασία σε ποινικές υποθέσεις – Ευρωπαϊκό ένταλμα συλλήψεως – Απόφαση-πλαίσιο 2002/584/ΔΕΥ – Άρθρο 6, παράγραφος 1 – Έννοια του όρου “δικαστική αρχή έκδοσης” – Ευρωπαϊκό ένταλμα συλλήψεως που εκδόθηκε από τον γενικό εισαγγελέα κράτους μέλους – Νομικό καθεστώς – Εγγυήσεις ανεξαρτησίας.\nτης 27ης Μαΐου 2019 ( *1 )\n«Προδικαστική παραπομπή – Αστυνομική και δικαστική συνεργασία σε ποινικές υποθέσεις – Ευρωπαϊκό ένταλμα συλλήψεως – Απόφαση-πλαίσιο 2002/584/ΔΕΥ – Άρθρο 6, παράγραφος 1 – Έννοια του όρου “δικαστική αρχή έκδοσης” – Ευρωπαϊκό ένταλμα συλλήψεως που εκδόθηκε από τον γενικό εισαγγελέα κράτους μέλους – Νομικό καθεστώς – Εγγυήσεις ανεξαρτησίας»\nΣτην υπόθεση C‑509/18,\nμε αντικείμενο αίτηση προδικαστικής αποφάσεως δυνάμει του άρθρου 267 ΣΛΕΕ, που υπέβαλε το Supreme Court (Ανώτατο Δικαστήριο, Ιρλανδία) με απόφαση της 31ης Ιουλίου 2018, η οποία περιήλθε στο Δικαστήριο στις 6 Αυγούστου 2018, στο πλαίσιο της διαδικασίας εκτελέσεως ενός ευρωπαϊκού εντάλματος συλλήψεως το οποίο εκδόθηκε κατά του\nσυγκείμενο από τους K. Lenaerts, Πρόεδρο, R. Silva de Lapuerta, Αντιπρόεδρο, A. Arabadjiev, A. Prechal, M. Βηλαρά, T. von Danwitz, C. Toader, F. Biltgen, K. Jürimäe (εισηγήτρια) και Κ. Λυκούργο, προέδρους τμήματος, L. Bay Larsen, M. Safjan, D. Šváby, S. Rodin και I. Jarukaitis, δικαστές,\nέχοντας υπόψη την έγγραφη διαδικασία και κατόπιν της επ’ ακροατηρίου συζητήσεως της 26ης Μαρτίου 2019,\nο PF, εκπροσωπούμενος από τους J. Ferry, BL, και R. Munro, SC, κατ’ εντολήν των D. Rudden και E. Rudden, solicitors,\nο Minister for Justice and Equality, εκπροσωπούμενος από τις J. Quaney, M. Browne και G. Hodge, καθώς και από τον A. Joyce, επικουρούμενους από τους B. M. Ward, A. Hanrahan και J. Benson, BL, καθώς και από τον P. Caroll, SC,\nη Δανική Κυβέρνηση, εκπροσωπούμενη από την P. Z. L. Ngo και τον J. Nymann-Lindegren,\nη Γερμανική Κυβέρνηση, εκπροσωπούμενη αρχικά από τους T. Henze, J. Möller και M. Hellmann, καθώς και από την A. Berg, στη συνέχεια δε από τους M. Hellmann και J. Möller καθώς και από την A. Berg,\nη Γαλλική Κυβέρνηση, εκπροσωπούμενη από τους D. Colas και D. Dubois, καθώς και από την E. de Moustier,\nη Ιταλική Κυβέρνηση, εκπροσωπούμενη από την G. Palmieri, επικουρούμενη από τον S. Faraci, avvocato dello Stato,\nη Λιθουανική Κυβέρνηση, εκπροσωπούμενη από τις V. Vasiliauskienė, J. Prasauskienė, G. Taluntytė και R. Krasuckaitė,\nη Ουγγρική Κυβέρνηση, εκπροσωπούμενη από τον M. Z. Fehér και τη Z. Wagner,\nη Ολλανδική Κυβέρνηση, εκπροσωπούμενη από την M. Κ. Bulterman και τον J. Langer,\nη Αυστριακή Κυβέρνηση, εκπροσωπούμενη από τους G. Hesse και K. Ibili, καθώς και από την J. Schmoll,\nη Ευρωπαϊκή Επιτροπή, εκπροσωπούμενη από τους R. Troosters και J. Tomkin, καθώς και από την S. Grünheid,\nαφού άκουσε τον γενικό εισαγγελέα που ανέπτυξε τις προτάσεις του κατά τη συνεδρίαση της 30ής Απριλίου 2019,\nΗ αίτηση αυτή υποβλήθηκε στο πλαίσιο της εκτελέσεως, στην Ιρλανδία, ενός ευρωπαϊκού εντάλματος συλλήψεως το οποίο εκδόθηκε, στις 18 Απριλίου 2014, από τον Lietuvos Respublikos generalinis prokuroras (γενικό εισαγγελέα της Δημοκρατίας της Λιθουανίας, στο εξής: γενικός εισαγγελέας της Λιθουανίας) στο πλαίσιο ποινικής διώξεως ασκηθείσας στη Λιθουανία σε βάρος του PF.\nΟι αιτιολογικές σκέψεις 5, 6, 8 και 10 της αποφάσεως-πλαισίου 2002/584 έχουν ως εξής:\nΟι αποφάσεις για την εκτέλεση του ευρωπαϊκού εντάλματος σύλληψης πρέπει να υπόκεινται σε επαρκή έλεγχο, πράγμα που σημαίνει ότι η δικαστική αρχή του κράτους μέλους στο οποίο συνελήφθη το [εκ]ζητούμενο πρόσωπο θα πρέπει να αποφασίζει σχετικά με την παράδοσή του.\nΟ μηχανισμός του ευρωπαϊκού εντάλματος σύλληψης βασίζεται σε υψηλό επίπεδο εμπιστοσύνης μεταξύ των κρατών μελών. Η εφαρμογή του εν λόγω μηχανισμού δύναται να ανασταλεί μόνον στην περίπτωση σοβαρής και διαρκούς παραβίασης από κράτος μέλος των αρχών που διατυπώνονται στο άρθρο 6 παράγραφος 1 [ΕΕ], η οποία διαπιστώνεται από το Συμβούλιο κατ’ εφαρμογή του άρθρου 7 παράγραφος 1 [ΕΕ] με τις συνέπειες που προβλέπονται στην παράγραφο 2 του ιδίου άρθρου.»\nΤο άρθρο 1 της εν λόγω αποφάσεως-πλαισίου, το οποίο επιγράφεται «Ορισμός και υποχρέωση εκτέλεσης του ευρωπαϊκού εντάλματος σύλληψης», ορίζει τα εξής:\nΤα άρθρα 3, 4 και 4α της εν λόγω αποφάσεως-πλαισίου απαριθμούν τους λόγους υποχρεωτικής και προαιρετικής μη εκτελέσεως του ευρωπαϊκού εντάλματος συλλήψεως. Το άρθρο 5 της ίδιας αποφάσεως‑πλαισίου προβλέπει τις εγγυήσεις που πρέπει να παρέχει το κράτος μέλος εκδόσεως του εντάλματος σε ειδικές περιπτώσεις.\nΟ European Arrest Warrant Act 2003 (ιρλανδικός νόμος του 2003 περί ευρωπαϊκού εντάλματος συλλήψεως), όπως ίσχυε κατά τον κρίσιμο για τη διαφορά της κύριας δίκης χρόνο (στο εξής: EAW Act), μεταφέρει στο ιρλανδικό δίκαιο την απόφαση-πλαίσιο 2002/584. Το άρθρο 2, παράγραφος 1, πρώτο εδάφιο, του EAW Act ορίζει τα εξής:\n«ως “δικαστική αρχή” νοείται ο δικαστής, ο ειρηνοδίκης ή κάθε άλλο πρόσωπο στον οποίο έχει ανατεθεί, βάσει της νομοθεσίας του οικείου κράτους μέλους, η εκτέλεση καθηκόντων ίδιων ή παρόμοιων με τα εκτελούμενα από δικαστήριο [της Ιρλανδίας] βάσει του άρθρου 33.»\nΤο άρθρο 20 του EAW Act ορίζει τα εξής:\n«(1) Στις διαδικασίες στις οποίες εφαρμόζεται ο παρών νόμος, το High Court [(ανώτερο δικαστήριο, Ιρλανδία)], αν κρίνει ότι τα έγγραφα ή οι πληροφορίες που του παρασχέθηκαν δεν επαρκούν για την εκτέλεση των καθηκόντων του δυνάμει του παρόντος νόμου, μπορεί να απαιτήσει από τη δικαστική αρχή ή από το κράτος εκδόσεως του εντάλματος, ανάλογα με την περίπτωση, να του παράσχει κάθε συμπληρωματικό έγγραφο ή πληροφορία που θα ζητήσει εντός της προθεσμίας που θα ορίσει.\n(2) Η κεντρική αρχή του κράτους, αν κρίνει ότι τα έγγραφα ή οι πληροφορίες που της παρασχέθηκαν δεν επαρκούν για την εκτέλεση των καθηκόντων αυτής ή του High Court [(ανώτερου δικαστηρίου)] δυνάμει του παρόντος νόμου, μπορεί να απαιτήσει από τη δικαστική αρχή ή από το κράτος εκδόσεως του εντάλματος, ανάλογα με την περίπτωση, να της παράσχει κάθε συμπληρωματικό έγγραφο ή πληροφορία που θα ζητήσει εντός της προθεσμίας που θα ορίσει. […]»\nΣτις 18 Απριλίου 2014 ζητήθηκε η παράδοση του PF, Λιθουανού υπηκόου, σε εκτέλεση ευρωπαϊκού εντάλματος συλλήψεως το οποίο είχε εκδοθεί από τον γενικό εισαγγελέα της Λιθουανίας, στο πλαίσιο ποινικής διώξεως σε βάρος του PF για πράξεις που φέρεται να τέλεσε το έτος 2012, οι οποίες χαρακτηρίστηκαν από τον εν λόγω εισαγγελέα ως «ένοπλη ληστεία».\nΟ PF προσέφυγε ενώπιον του High Court (ανώτερου δικαστηρίου) αμφισβητώντας την εγκυρότητα αυτού του ευρωπαϊκού εντάλματος συλλήψεως και προβάλλοντας, μεταξύ άλλων, ότι ο γενικός εισαγγελέας της Λιθουανίας δεν είναι «δικαστική αρχή» κατά την έννοια του άρθρου 6, παράγραφος 1, της αποφάσεως-πλαισίου 2002/584.\nΠρος στήριξη του επιχειρήματος αυτού, ο PF επικαλέστηκε τη νομική γνωμοδότηση ενός Λιθουανού δικηγόρου από την οποία προέκυπτε, μεταξύ άλλων, ότι, κατά το άρθρο 109 του Συντάγματος της Δημοκρατίας της Λιθουανίας, αποκλειστικά αρμόδια για την απονομή της δικαιοσύνης στο συγκεκριμένο κράτος μέλος είναι τα δικαστήρια. Ο γενικός εισαγγελέας της Λιθουανίας βρίσκεται στην υψηλότερη βαθμίδα της εισαγγελικής ιεραρχίας στη Λιθουανία. Έχει το νομικό καθεστώς της εισαγγελικής αρχής και είναι ανεξάρτητος τόσο από την εκτελεστική όσο και από τη δικαστική εξουσία. Όσον αφορά τους εισαγγελείς, το άρθρο 118 του Συντάγματος αυτού ορίζει ότι είναι αρμόδιοι για την οργάνωση και τη διεύθυνση της ανακριτικής διαδικασίας και για την άσκηση ποινικών διώξεων. Ωστόσο, κατά τη νομολογία του Lietuvos Respublikos Konstitucinis Teismas (Συνταγματικού Δικαστηρίου της Δημοκρατίας της Λιθουανίας), ένας εισαγγελέας δεν μετέχει στην απονομή της δικαιοσύνης ούτε ασκεί καθήκοντα σχετικά με την απονομή της δικαιοσύνης κατά το στάδιο της διενεργούμενης από αυτόν ανακρίσεως.\nΥπό τις συνθήκες αυτές, το High Court (ανώτερο δικαστήριο) ζήτησε από τον γενικό εισαγγελέα της Λιθουανίας, μέσω της ιρλανδικής κεντρικής αρχής, να λάβει συμπληρωματικές πληροφορίες σχετικά με την ιδιότητά του ως «δικαστικής αρχής», υπό το πρίσμα, μεταξύ άλλων, των αποφάσεων της 10ης Νοεμβρίου 2016, Poltorak (C‑452/16 PPU, EU:C:2016:858), και της 10ης Νοεμβρίου 2016, Özçelik (C‑453/16 PPU, EU:C:2016:860).\nΟ γενικός εισαγγελέας της Λιθουανίας απάντησε ως εξής:\n«Ο [γενικός εισαγγελέας της Λιθουανίας] είναι ανεξάρτητος από την εκτελεστική εξουσία, συμπεριλαμβανομένου του Υπουργού Δικαιοσύνης.\nΗ εισαγγελική αρχή της Δημοκρατίας της Λιθουανίας […] απαρτίζεται από τον [γενικό εισαγγελέα της Λιθουανίας] και τις κατά τόπον αρμόδιες εισαγγελίες. Η λιθουανική εισαγγελική αρχή οργανώνει και διευθύνει την ανακριτική διαδικασία και διασφαλίζει την ποινική δίωξη των εγκλημάτων στο όνομα του κράτους. Οι διατάξεις αυτές περιέχονται στο άρθρο 118 του Συντάγματος της Δημοκρατίας της Λιθουανίας.»\nΣτις 27 Φεβρουαρίου 2017, το High Court (ανώτερο δικαστήριο) έκρινε ότι ο γενικός εισαγγελέας της Λιθουανίας αποτελεί «δικαστική αρχή» κατά την έννοια του άρθρου 6, παράγραφος 1, της αποφάσεως-πλαισίου 2002/584 και διέταξε την παράδοση του PF.\nΜε απόφαση της 20ής Οκτωβρίου 2017, το Court of Appeal (εφετείο, Ιρλανδία) απέρριψε την έφεση του PF κατά της αποφάσεως του High Court (ανώτερου δικαστηρίου) και επιβεβαίωσε ότι ο γενικός εισαγγελέας της Λιθουανίας αποτελεί «δικαστική αρχή» κατά την έννοια της διατάξεως αυτής.\nΤο αιτούν δικαστήριο, Supreme Court (Ανώτατο Δικαστήριο, Ιρλανδία), επέτρεψε την άσκηση αναιρέσεως κατά της αποφάσεως του Court of Appeal (εφετείου).\nΛαμβανομένης υπόψη της νομολογίας του Δικαστηρίου που απορρέει από τις αποφάσεις της 29ης Ιουνίου 2016, Kossowski (C‑486/14, EU:C:2016:483), της 10ης Νοεμβρίου 2016, Poltorak (C‑452/16 PPU, EU:C:2016:858), της 10ης Νοεμβρίου 2016, Özçelik (C‑453/16 PPU, EU:C:2016:860), και της 10ης Νοεμβρίου 2016, Kovalkovas (C‑477/16 PPU, EU:C:2016:861), το δικαστήριο αυτό διερωτάται αν ο γενικός εισαγγελέας της Λιθουανίας μπορεί να χαρακτηριστεί ως «δικαστική αρχή» κατά την έννοια του άρθρου 6, παράγραφος 1, της αποφάσεως-πλαισίου 2002/584.\nΕιδικότερα, από την ως άνω νομολογία του Δικαστηρίου προκύπτει ότι ο χαρακτηρισμός αυτός εξαρτάται από το ζήτημα αν η συγκεκριμένη αρχή αποτελεί αρχή η οποία καλείται να μετάσχει στην απονομή της ποινικής δικαιοσύνης σε ορισμένο κράτος μέλος. Όμως, η εν λόγω νομολογία δεν παρέχει σαφή κριτήρια βάσει των οποίων να μπορεί να καθοριστεί αν μια αρχή απονέμει δικαιοσύνη ή καλείται να μετάσχει στην απονομή της δικαιοσύνης στο πλαίσιο της έννομης τάξεως ενός κράτους μέλους.\nΣυναφώς, το αιτούν δικαστήριο διερωτάται, λαμβανομένου υπόψη του γεγονότος ότι ο όρος «δικαστική αρχή» αποτελεί αυτοτελή έννοια του δικαίου της Ένωσης, αν, προκειμένου να καθοριστεί αν ο γενικός εισαγγελέας της Λιθουανίας μετέχει στην απονομή της δικαιοσύνης, πρέπει να στηριχθεί μόνο στο εθνικό δίκαιο του συγκεκριμένου κράτους μέλους. Περαιτέρω, το δικαστήριο αυτό διερωτάται αν η διενέργεια ανακριτικών πράξεων και η δίωξη των εγκλημάτων συνδέονται επαρκώς με την απονομή της δικαιοσύνης ώστε ένας εισαγγελέας, επιφορτισμένος με τα καθήκοντα αυτά, αλλά ανεξάρτητος από τη δικαστική εξουσία κατ’ εφαρμογήν του εθνικού δικαίου, να μπορεί να θεωρηθεί ως «δικαστική αρχή» κατά την έννοια του άρθρου 6, παράγραφος 1, της αποφάσεως‑πλαισίου 2002/584.\nΥπό τις συνθήκες αυτές, το Supreme Court (Ανώτατο Δικαστήριο) αποφάσισε να αναστείλει την ενώπιόν του διαδικασία και να υποβάλει στο Δικαστήριο τα ακόλουθα προδικαστικά ερωτήματα:\nΕίναι τα κριτήρια βάσει των οποίων μπορεί να καθοριστεί αν ένας εισαγγελέας που ορίζεται ως δικαστική αρχή εκδόσεως κατά την έννοια του άρθρου 6, παράγραφος 1, της [αποφάσεως-πλαισίου 2002/584] αποτελεί δικαστική αρχή, υπό την αυτοτελή έννοια του όρου στο πλαίσιο της εν λόγω διατάξεως, [πρώτον,] το ότι ο εισαγγελέας είναι ανεξάρτητος από την εκτελεστική εξουσία και, [δεύτερον,] το ότι ο εισαγγελέας θεωρείται, βάσει της δικής του έννομης τάξεως, ότι απονέμει δικαιοσύνη ή μετέχει στην απονομή της δικαιοσύνης;\nΣε περίπτωση αρνητικής απαντήσεως, ποια είναι τα κριτήρια βάσει των οποίων ένα εθνικό δικαστήριο πρέπει να κρίνει αν ένας εισαγγελέας ο οποίος ορίζεται ως δικαστική αρχή εκδόσεως κατά την έννοια του άρθρου 6, παράγραφος 1, της αποφάσεως-πλαισίου 2002/584, είναι δικαστική αρχή κατά την έννοια της διατάξεως αυτής;\nΑν στα κριτήρια αυτά περιλαμβάνεται η απαίτηση ο εισαγγελέας να απονέμει δικαιοσύνη ή να μετέχει στην απονομή της δικαιοσύνης, πρέπει η συνδρομή της απαίτησης αυτής να εξετάζεται βάσει του καθεστώτος που έχει ο εν λόγω εισαγγελέας στη δική του έννομη τάξη ή μήπως πρέπει να κρίνεται βάσει συγκεκριμένων αντικειμενικών κριτηρίων; Αν απαιτούνται αντικειμενικά κριτήρια, ποια είναι τα κριτήρια αυτά;\nΕίναι [ο γενικός εισαγγελέας της Λιθουανίας] δικαστική αρχή κατά την αυτοτελή έννοια του όρου αυτού στο πλαίσιο του άρθρου 6, παράγραφος 1, της [αποφάσεως-πλαισίου 2002/584];»\nΜε τα προδικαστικά ερωτήματα, τα οποία πρέπει να συνεξεταστούν, το αιτούν δικαστήριο ζητεί, κατ’ ουσίαν, να διευκρινιστεί αν ο όρος «δικαστική αρχή έκδοσης», κατά το άρθρο 6, παράγραφος 1, της αποφάσεως-πλαισίου 2002/584, έχει την έννοια ότι περιλαμβάνει τον γενικό εισαγγελέα κράτους μέλους, ο οποίος, ενώ είναι θεσμικά ανεξάρτητος από τη δικαστική εξουσία, είναι αρμόδιος για την άσκηση ποινικών διώξεων και είναι ανεξάρτητος από την εκτελεστική εξουσία.\nΚαταρχάς, υπενθυμίζεται ότι τόσο η αρχή της αμοιβαίας εμπιστοσύνης μεταξύ των κρατών μελών όσο και η αρχή της αμοιβαίας αναγνωρίσεως, η οποία εδράζεται με τη σειρά της στην αμοιβαία εμπιστοσύνη μεταξύ των κρατών αυτών, έχουν θεμελιώδη σημασία στο δίκαιο της Ένωσης, δεδομένου ότι καθιστούν δυνατή τη δημιουργία και διατήρηση ενός χώρου χωρίς εσωτερικά σύνορα. Ειδικότερα, η αρχή της αμοιβαίας εμπιστοσύνης, ιδίως όσον αφορά τον χώρο ελευθερίας, ασφάλειας και δικαιοσύνης, επιβάλλει σε καθένα από τα κράτη μέλη να δέχεται, πλην εξαιρετικών περιστάσεων, ότι όλα τα λοιπά κράτη μέλη τηρούν το δίκαιο της Ένωσης και, ειδικότερα, σέβονται τα θεμελιώδη δικαιώματα που είναι αναγνωρισμένα από το δίκαιο αυτό [απόφαση της 25ης Ιουλίου 2018, Minister for Justice and Equality (Πλημμέλειες του δικαστικού συστήματος), C‑216/18 PPU, EU:C:2018:586, σκέψη 36 και εκεί μνημονευόμενη νομολογία].\nΌσον αφορά, ειδικότερα, την απόφαση-πλαίσιο 2002/584, από την αιτιολογική σκέψη 6 της αποφάσεως αυτής προκύπτει ότι το προβλεπόμενο ευρωπαϊκό ένταλμα συλλήψεως αποτελεί την πρώτη περίπτωση συγκεκριμένης εφαρμογής, στον τομέα του ποινικού δικαίου, της αρχής της αμοιβαίας αναγνωρίσεως.\nΗ αρχή αυτή βρίσκει εφαρμογή στο άρθρο 1, παράγραφος 2, της ως άνω αποφάσεως-πλαισίου, το οποίο θεσπίζει τον κανόνα ότι τα κράτη μέλη υποχρεούνται να εκτελούν κάθε ευρωπαϊκό ένταλμα συλλήψεως βάσει της αρχής αυτής και σύμφωνα με τις διατάξεις της εν λόγω αποφάσεως-πλαισίου. Επομένως, οι δικαστικές αρχές εκτελέσεως μπορούν, καταρχήν, να αρνηθούν την εκτέλεση ενός τέτοιου εντάλματος μόνο για τους λόγους μη εκτελέσεως που προβλέπονται εξαντλητικώς στα άρθρα 3, 4 και 4α της εν λόγω αποφάσεως-πλαισίου. Ομοίως, η εκτέλεση του ευρωπαϊκού εντάλματος συλλήψεως μπορεί να εξαρτάται μόνον από μία εκ των προϋποθέσεων που προβλέπονται περιοριστικώς στο άρθρο 5 της αποφάσεως αυτής. Συνεπώς, ενώ η εκτέλεση του ευρωπαϊκού εντάλματος συλλήψεως συνιστά τον κανόνα, η άρνηση εκτελέσεως έχει προβλεφθεί ως εξαίρεση, η οποία πρέπει να ερμηνεύεται στενά [πρβλ. απόφαση της 25ης Ιουλίου 2018, Minister for Justice and Equality (Πλημμέλειες του δικαστικού συστήματος), C‑216/18 PPU, EU:C:2018:586, σκέψη 41 και εκεί μνημονευόμενη νομολογία].\nΕντούτοις, η αρχή της αμοιβαίας αναγνωρίσεως προϋποθέτει ότι μόνον τα ευρωπαϊκά εντάλματα συλλήψεως, κατά την έννοια του άρθρου 1, παράγραφος 1, της αποφάσεως-πλαισίου 2002/584, πρέπει να εκτελούνται σύμφωνα με τις διατάξεις της αποφάσεως αυτής. Από το άρθρο αυτό προκύπτει ότι το εν λόγω ένταλμα συλλήψεως αποτελεί «δικαστική απόφαση», πράγμα που σημαίνει ότι πρέπει να έχει εκδοθεί από «δικαστική αρχή» κατά την έννοια του άρθρου 6, παράγραφος 1, της αποφάσεως αυτής (πρβλ. αποφάσεις της 10ης Νοεμβρίου 2016, Poltorak, C‑452/16 PPU, EU:C:2016:858, σκέψη 28, και της 10ης Νοεμβρίου 2016, Kovalkovas, C‑477/16 PPU, EU:C:2016:861, σκέψη 29).\nΚατά το άρθρο 6, παράγραφος 1, της εν λόγω αποφάσεως-πλαισίου, η δικαστική αρχή εκδόσεως του εντάλματος είναι η δικαστική αρχή του κράτους μέλους εκδόσεως του εντάλματος που είναι αρμόδια για την έκδοση ευρωπαϊκού εντάλματος συλλήψεως δυνάμει του δικαίου του κράτους αυτού.\nΜολονότι, σύμφωνα με την αρχή της δικονομικής αυτοτέλειας, τα κράτη μέλη μπορούν να καθορίζουν, βάσει του εθνικού δικαίου τους, τη «δικαστική αρχή» η οποία είναι αρμόδια για την έκδοση ευρωπαϊκού εντάλματος συλλήψεως, το νόημα και το εύρος της έννοιας αυτής δεν μπορούν να επαφίενται στην κρίση εκάστου κράτους μέλους (πρβλ. αποφάσεις της 10ης Νοεμβρίου 2016, Poltorak, C‑452/16 PPU, EU:C:2016:858, σκέψεις 30 και 31, καθώς και της 10ης Νοεμβρίου 2016, Kovalkovas, C‑477/16 PPU, EU:C:2016:861, σκέψεις 31 και 32).\nΗ εν λόγω έννοια πρέπει να ερμηνεύεται κατά τρόπο αυτοτελή και ομοιόμορφο σε ολόκληρη την Ένωση, λαμβανομένων υπόψη, κατά πάγια νομολογία του Δικαστηρίου, τόσο του γράμματος του άρθρου 6, παράγραφος 1, της αποφάσεως-πλαισίου 2002/584 όσο και του πλαισίου στο οποίο εντάσσεται το άρθρο αυτό, καθώς και του σκοπού τον οποίο επιδιώκει η εν λόγω απόφαση-πλαίσιο (πρβλ. αποφάσεις της 10ης Νοεμβρίου 2016, Poltorak, C‑452/16 PPU, EU:C:2016:858, σκέψη 32, και της 10ης Νοεμβρίου 2016, Kovalkovas, C‑477/16 PPU, EU:C:2016:861, σκέψη 33).\nΣυναφώς υπενθυμίζεται, πρώτον, ότι το Δικαστήριο έχει αποφανθεί ότι στο εννοιολογικό περιεχόμενο του όρου «δικαστική αρχή», ο οποίος περιλαμβάνεται στη διάταξη αυτή, εμπίπτουν όχι μόνον οι δικαστές ή τα δικαιοδοτικά όργανα κράτους μέλους, αλλά, ευρύτερα, οι αρχές που καλούνται να μετάσχουν στην απονομή της ποινικής δικαιοσύνης στο εν λόγω κράτος μέλος, σε αντίθεση, ιδίως, προς τα υπουργεία ή τις αστυνομικές αρχές που ανήκουν στην εκτελεστική εξουσία (πρβλ. αποφάσεις της 10ης Νοεμβρίου 2016, Poltorak, C‑452/16 PPU, EU:C:2016:858, σκέψεις 33 και 35, καθώς και της 10ης Νοεμβρίου 2016, Kovalkovas, C‑477/16 PPU, EU:C:2016:861, σκέψεις 34 και 36).\nΕπομένως, στην έννοια του όρου «δικαστική αρχή», κατά το άρθρο 6, παράγραφος 1, της αποφάσεως-πλαισίου 2002/584, μπορούν να περιληφθούν και οι αρχές ενός κράτους μέλους οι οποίες μετέχουν στην απονομή της ποινικής δικαιοσύνης στο εν λόγω κράτος μέλος χωρίς να είναι κατ’ ανάγκην δικαστές ή δικαιοδοτικά όργανα.\nΗ ερμηνεία αυτή επιρρωννύεται, αφενός, από το πλαίσιο στο οποίο εντάσσεται το άρθρο 6, παράγραφος 1, της αποφάσεως-πλαισίου 2002/584. Συναφώς, επισημαίνεται ότι η συγκεκριμένη απόφαση-πλαίσιο αποτελεί μέσο δικαστικής συνεργασίας σε ποινικές υποθέσεις, η οποία αφορά την αμοιβαία αναγνώριση όχι μόνον των οριστικών αποφάσεων που εκδίδονται από τα ποινικά δικαστήρια, αλλά ευρύτερα των αποφάσεων που λαμβάνουν οι δικαστικές αρχές των κρατών μελών στο πλαίσιο της ποινικής διαδικασίας, συμπεριλαμβανομένου του σταδίου της διαδικασίας αυτής που αφορά την ποινική δίωξη.\nΠράγματι, η δικαστική συνεργασία σε ποινικές υποθέσεις, όπως προβλεπόταν στο άρθρο 31 ΕΕ, το οποίο αποτελεί τη νομική βάση της αποφάσεως-πλαισίου 2002/584, αφορούσε ιδίως τη συνεργασία μεταξύ των δικαστικών αρχών των κρατών μελών τόσο ως προς τη διαδικασία όσο και ως προς την εκτέλεση των αποφάσεων.\nΟ όρος «διαδικασία», ο οποίος εκλαμβάνεται υπό την ευρεία του έννοια, μπορεί να καλύπτει την ποινική διαδικασία στο σύνολό της, δηλαδή το στάδιο της προδικασίας, την ποινική δίκη καθαυτή και το στάδιο της εκτελέσεως της οριστικής αποφάσεως ποινικού δικαστηρίου κατά προσώπου καταδικασθέντος για την τέλεση ποινικού αδικήματος.\nΗ ερμηνεία αυτή ενισχύεται από το γράμμα του άρθρου 82, παράγραφος 1, στοιχείο δʹ, ΣΛΕΕ, το οποίο αντικατέστησε το άρθρο 31 ΕΕ και το οποίο ορίζει έκτοτε ότι η δικαστική συνεργασία σε ποινικές υποθέσεις αφορά τη συνεργασία μεταξύ των δικαστικών ή άλλων ισοδύναμων αρχών των κρατών μελών κατά την άσκηση ποινικών διώξεων και την εκτέλεση των αποφάσεων.\nΑφετέρου, η ως άνω ερμηνεία επιβεβαιώνεται και από τον σκοπό που επιδιώκει η απόφαση-πλαίσιο 2002/584, η οποία, όπως προκύπτει από την αιτιολογική σκέψη της 5, αποσκοπεί στη θέσπιση ενός συστήματος ελεύθερης κυκλοφορίας τόσο των προδικαστικών όσο και των οριστικών ποινικών αποφάσεων, στον χώρο ελευθερίας, ασφάλειας και δικαιοσύνης.\nΠράγματι, η απόφαση-πλαίσιο 2002/584 αποβλέπει, μέσω της θεσπίσεως ενός απλουστευμένου και αποτελεσματικού συστήματος παραδόσεως των ατόμων τα οποία έχουν καταδικασθεί ή είναι ύποπτα για παραβάσεις της ποινικής νομοθεσίας, στη διευκόλυνση και επιτάχυνση της δικαστικής συνεργασίας, συμβάλλοντας στην επίτευξη του σκοπού να αποτελέσει η Ένωση χώρο ελευθερίας, ασφάλειας και δικαιοσύνης επί τη βάσει του υψηλού βαθμού εμπιστοσύνης που πρέπει να υπάρχει μεταξύ των κρατών μελών, σύμφωνα με την αρχή της αμοιβαίας αναγνωρίσεως (απόφαση της 22ας Δεκεμβρίου 2017, Ardic, C‑571/17 PPU, EU:C:2017:1026, σκέψη 69 και εκεί μνημονευόμενη νομολογία).\nΗ έκδοση ευρωπαϊκού εντάλματος συλλήψεως μπορεί, συνεπώς, να επιδιώκει, όπως προβλέπει το άρθρο 1, παράγραφος 1, της ως άνω αποφάσεως-πλαισίου, δύο διαφορετικούς σκοπούς. Το εν λόγω ένταλμα συλλήψεως μπορεί να εκδοθεί είτε για την άσκηση ποινικών διώξεων στο κράτος μέλος εκδόσεως είτε για την εκτέλεση στερητικής της ελευθερίας ποινής ή στερητικού της ελευθερίας μέτρου ασφαλείας στο ίδιο κράτος (πρβλ. απόφαση της 21ης Οκτωβρίου 2010, B., C‑306/09, EU:C:2010:626, σκέψη 49).\nΕπομένως, στο μέτρο που το ευρωπαϊκό ένταλμα συλλήψεως διευκολύνει την ελεύθερη κυκλοφορία των δικαστικών αποφάσεων που αφορούν την άσκηση ποινικής διώξεως πριν από την έκδοση της αποφάσεως, πρέπει να γίνει δεκτό ότι οι αρχές οι οποίες, δυνάμει του εθνικού δικαίου, είναι αρμόδιες για την έκδοση τέτοιων αποφάσεων δύνανται να εμπίπτουν στο πεδίο εφαρμογής της εν λόγω αποφάσεως-πλαισίου.\nΑπό τα προεκτεθέντα στις σκέψεις 29 έως 38 της παρούσας αποφάσεως προκύπτει ότι μια αρχή όπως ένας εισαγγελέας ο οποίος έχει αρμοδιότητα, στο πλαίσιο της ποινικής διαδικασίας, να ασκήσει δίωξη κατά προσώπου για το οποίο υπάρχουν υπόνοιες ότι έχει τελέσει ποινικό αδίκημα, προκειμένου αυτό να δικαστεί ενώπιον δικαστηρίου, πρέπει να θεωρηθεί ότι μετέχει στην απονομή της δικαιοσύνης στο συγκεκριμένο κράτος μέλος.\nΕν προκειμένω, από τα στοιχεία της δικογραφίας που έχει στη διάθεσή του το Δικαστήριο προκύπτει ότι ο γενικός εισαγγελέας της Λιθουανίας διαδραματίζει σημαντικό ρόλο στη διεξαγωγή της ποινικής διαδικασίας στο συγκεκριμένο κράτος μέλος.\nΣυναφώς, η Λιθουανική Κυβέρνηση επισήμανε με τις γραπτές παρατηρήσεις της ότι, κατά το άρθρο 118 του Συντάγματος της Δημοκρατίας της Λιθουανίας, τα καθήκοντα της εισαγγελικής αρχής συνίστανται, μεταξύ άλλων, στην οργάνωση και στη διεύθυνση της ανακριτικής διαδικασίας και στην άσκηση της ποινικής διώξεως. Κατά τη νομολογία του Lietuvos Respublikos Konstitucinis Teismas (Συνταγματικού Δικαστηρίου της Δημοκρατίας της Λιθουανίας), η αρμοδιότητα αυτή της ανατίθεται κατ’ αποκλειστικότητα. Συνεπώς, εκ των ανωτέρω προκύπτει ότι, κατά κανόνα, ο γενικός εισαγγελέας της Λιθουανίας δημιουργεί, στο πλαίσιο της ποινικής διαδικασίας, τις αναγκαίες προϋποθέσεις για την άσκηση της δικαιοδοτικής εξουσίας από τα ποινικά δικαστήρια του εν λόγω κράτους μέλους.\nΥπό τις συνθήκες αυτές, ο γενικός εισαγγελέας της Λιθουανίας μπορεί να θεωρηθεί ότι μετέχει στην απονομή της ποινικής δικαιοσύνης στο συγκεκριμένο κράτος μέλος.\nΔεύτερον, υπενθυμίζεται ότι η απόφαση-πλαίσιο 2002/584 αποσκοπεί στη δημιουργία ενός απλουστευμένου συστήματος παραδόσεως απευθείας μεταξύ δικαστικών αρχών, προοριζόμενου να αντικαταστήσει το παραδοσιακό σύστημα συνεργασίας μεταξύ κυρίαρχων κρατών, το οποίο προϋποθέτει παρέμβαση και αξιολόγηση εκ μέρους της πολιτικής εξουσίας, με σκοπό την εξασφάλιση της ελεύθερης κυκλοφορίας των ποινικών δικαστικών αποφάσεων εντός του χώρου ελευθερίας, ασφάλειας και δικαιοσύνης (πρβλ. απόφαση της 10ης Νοεμβρίου 2016, Kovalkovas, C‑477/16 PPU, EU:C:2016:861, σκέψη 41).\nΣτο πλαίσιο αυτό, όταν εκδίδεται ευρωπαϊκό ένταλμα συλλήψεως με σκοπό τη σύλληψη και παράδοση από άλλο κράτος μέλος ενός εκζητούμενου προσώπου για την άσκηση ποινικής διώξεως, το πρόσωπο αυτό πρέπει να έχει, σε ένα πρώτο στάδιο της διαδικασίας, τις δικονομικές εγγυήσεις και τα θεμελιώδη δικαιώματα, των οποίων την προστασία πρέπει να διασφαλίζουν οι δικαστικές αρχές του κράτους μέλους εκδόσεως του εντάλματος, σύμφωνα με το εφαρμοστέο εθνικό δίκαιο, ιδίως κατά την έκδοση εθνικού εντάλματος συλλήψεως (απόφαση της 1ης Ιουνίου 2016, Bob-Dogi, C‑241/15, EU:C:2016:385, σκέψη 55).\nΤο σύστημα του ευρωπαϊκού εντάλματος συλλήψεως περιλαμβάνει, συνεπώς, προστασία σε δύο επίπεδα των δικονομικών και των θεμελιωδών δικαιωμάτων των οποίων πρέπει να απολαύει ο εκζητούμενος, καθόσον, στη δικαστική προστασία που προβλέπεται στο πρώτο επίπεδο, κατά την έκδοση εθνικής αποφάσεως όπως το εθνικό ένταλμα συλλήψεως, προστίθεται και η προστασία που εξασφαλίζεται στο δεύτερο επίπεδο, κατά την έκδοση του ευρωπαϊκού εντάλματος συλλήψεως, η οποία μπορεί κατά περίπτωση να λαμβάνει χώρα σε σύντομο χρονικό διάστημα, μετά την έκδοση της εν λόγω εθνικής δικαστικής αποφάσεως (απόφαση της 1ης Ιουνίου 2016, Bob-Dogi, C‑241/15, EU:C:2016:385, σκέψη 56).\nΌσον αφορά μέτρο το οποίο, όπως η έκδοση ευρωπαϊκού εντάλματος συλλήψεως, είναι ικανό να θίξει το δικαίωμα του ενδιαφερομένου στην ελευθερία, το οποίο κατοχυρώνεται στο άρθρο 6 του Χάρτη των Θεμελιωδών Δικαιωμάτων της Ευρωπαϊκής Ένωσης, η προστασία αυτή σημαίνει ότι, τουλάχιστον σ’ ένα από τα δύο επίπεδα της εν λόγω προστασίας, πρέπει να εκδίδεται απόφαση που να ικανοποιεί τις απαιτήσεις οι οποίες είναι συμφυείς με την αποτελεσματική δικαστική προστασία.\nΕπομένως, όταν το δίκαιο του κράτους μέλους εκδόσεως του εντάλματος απονέμει την αρμοδιότητα εκδόσεως ευρωπαϊκού εντάλματος συλλήψεως σε αρχή η οποία, μολονότι μετέχει στην απονομή της δικαιοσύνης στο εν λόγω κράτος μέλος, δεν είναι δικαστής ή δικαιοδοτικό όργανο, η εθνική δικαστική απόφαση, όπως το εθνικό ένταλμα συλλήψεως, στο οποίο βασίζεται το ευρωπαϊκό ένταλμα συλλήψεως, πρέπει να ικανοποιεί τις εν λόγω απαιτήσεις.\nΗ ικανοποίηση των απαιτήσεων αυτών παρέχει, συνεπώς, στη δικαστική αρχή εκτελέσεως τη διαβεβαίωση ότι η απόφαση εκδόσεως ευρωπαϊκού εντάλματος συλλήψεως στο πλαίσιο ποινικής διώξεως στηρίζεται σε εθνική διαδικασία υποκείμενη σε δικαστικό έλεγχο και ότι το πρόσωπο κατά του οποίου εκδόθηκε αυτό το εθνικό ένταλμα συλλήψεως έτυχε όλων των αναγκαίων εγγυήσεων για την έκδοση αυτού του είδους αποφάσεων όπως, μεταξύ άλλων, οι εγγυήσεις που απορρέουν από τα θεμελιώδη δικαιώματα και τις θεμελιώδεις νομικές αρχές του άρθρου 1, παράγραφος 3, της αποφάσεως-πλαισίου 2002/584.\nΤο δεύτερο επίπεδο προστασίας των δικαιωμάτων του θιγόμενου προσώπου, για το οποίο γίνεται λόγος στη σκέψη 45 της παρούσας αποφάσεως, επιβάλλει στη δικαστική αρχή που είναι, δυνάμει του εθνικού δικαίου, αρμόδια για την έκδοση του ευρωπαϊκού εντάλματος συλλήψεως να ελέγχει, ειδικότερα, αν έχουν τηρηθεί οι αναγκαίες για την έκδοσή του προϋποθέσεις και να εξετάζει αν, υπό το πρίσμα των συγκεκριμένων σε κάθε περίπτωση περιστάσεων, η έκδοση του εντάλματος αυτού είναι σύμφωνη με την αρχή της αναλογικότητας (πρβλ. απόφαση της 10ης Νοεμβρίου 2016, Kovalkovas, C‑477/16 PPU, EU:C:2016:861, σκέψη 47).\nΗ «δικαστική αρχή έκδοσης» του άρθρου 6, παράγραφος 1, της αποφάσεως‑πλαισίου 2002/584, δηλαδή η αρχή που λαμβάνει, τελικώς, την απόφαση εκδόσεως του ευρωπαϊκού εντάλματος συλλήψεως, είναι αυτή που οφείλει να διασφαλίσει αυτό το δεύτερο επίπεδο προστασίας, και τούτο ακόμη κι όταν το ευρωπαϊκό ένταλμα συλλήψεως στηρίζεται σε εθνική απόφαση που εκδόθηκε από δικαστή ή δικαιοδοτικό όργανο.\nΣυνεπώς, η «δικαστική αρχή έκδοσης» του εντάλματος κατά την έννοια του άρθρου 6, παράγραφος 1, της αποφάσεως-πλαισίου 2002/584 πρέπει να είναι σε θέση να ασκεί αντικειμενικώς το καθήκον αυτό, λαμβάνοντας υπόψη όλα τα ενοχοποιητικά και τα απαλλακτικά στοιχεία και χωρίς να είναι εκτεθειμένη στον κίνδυνο να υπόκειται η εξουσία της λήψεως αποφάσεων σε εξωτερικές εντολές ή οδηγίες, ιδίως εκ μέρους της εκτελεστικής εξουσίας, ούτως ώστε να μην υπάρχει καμία αμφιβολία ότι η απόφαση εκδόσεως του ευρωπαϊκού εντάλματος συλλήψεως είναι δική της απόφαση και όχι, εν τέλει, απόφαση της εκτελεστικής εξουσίας (πρβλ. απόφαση της 10ης Νοεμβρίου 2016, Kovalkovas, C‑477/16 PPU, EU:C:2016:861, σκέψη 42).\nΕπομένως, η δικαστική αρχή εκδόσεως του εντάλματος πρέπει να είναι σε θέση να εξασφαλίσει στη δικαστική αρχή εκτελέσεως τη διαβεβαίωση ότι, λαμβανομένων υπόψη των εγγυήσεων που παρέχει η έννομη τάξη του κράτους μέλους εκδόσεως, ενεργεί ανεξάρτητα κατά την άσκηση των καθηκόντων της που είναι συμφυή με την έκδοση του ευρωπαϊκού εντάλματος συλλήψεως. Η ανεξαρτησία αυτή επιβάλλει την ύπαρξη καταστατικών και θεσμικών κανόνων που να διασφαλίζουν ότι η δικαστική αρχή εκδόσεως του εντάλματος δεν είναι εκτεθειμένη, στο πλαίσιο λήψεως αποφάσεως περί εκδόσεως ευρωπαϊκού εντάλματος συλλήψεως, σε οιονδήποτε κίνδυνο να υπόκειται, μεταξύ άλλων, σε οδηγία της εκτελεστικής εξουσίας σε συγκεκριμένη υπόθεση.\nΕπιπλέον, όταν το δίκαιο του κράτους μέλους εκδόσεως του εντάλματος απονέμει την αρμοδιότητα εκδόσεως ευρωπαϊκού εντάλματος συλλήψεως σε αρχή η οποία, μολονότι μετέχει στην απονομή της δικαιοσύνης στο εν λόγω κράτος μέλος, δεν είναι η ίδια δικαιοδοτικό όργανο, η απόφαση εκδόσεως ενός τέτοιου εντάλματος και, ιδίως, ο αναλογικός χαρακτήρας της αποφάσεως αυτής πρέπει να μπορούν να προσβληθούν με ένδικο μέσο, στο εν λόγω κράτος μέλος, το οποίο να ικανοποιεί πλήρως τις απαιτήσεις που είναι συμφυείς με την αποτελεσματική δικαστική προστασία.\nΕν προκειμένω, από τις γραπτές παρατηρήσεις της Λιθουανικής Κυβερνήσεως προκύπτει ότι, στη Λιθουανία, αρμόδιος για την έκδοση ευρωπαϊκού εντάλματος συλλήψεως είναι, τελικώς, ο γενικός εισαγγελέας της Λιθουανίας, ο οποίος ενεργεί κατόπιν αιτήσεως του εισαγγελέα που έχει επιληφθεί της υποθέσεως στην οποία ζητείται η παράδοση του θιγόμενου προσώπου. Στο πλαίσιο των αρμοδιοτήτων που του έχουν ανατεθεί, ο γενικός εισαγγελέας της Λιθουανίας ελέγχει αν πληρούνται οι αναγκαίες προϋποθέσεις για την έκδοση ευρωπαϊκού εντάλματος συλλήψεως και, ειδικότερα, αν υφίσταται εκτελεστή δικαστική απόφαση κρατήσεως του προσώπου αυτού, η οποία πρέπει, δυνάμει του λιθουανικού δικαίου, να έχει εκδοθεί από ανακριτή ή δικαστήριο που διενεργεί ανάκριση.\nΗ Λιθουανική Κυβέρνηση επισήμανε, επίσης, με τις γραπτές παρατηρήσεις της ότι, κατά την άσκηση των καθηκόντων τους, οι Λιθουανοί εισαγγελείς χαίρουν ανεξαρτησίας βάσει του Συντάγματος της Δημοκρατίας της Λιθουανίας, και ειδικότερα βάσει του άρθρου 118, τρίτο εδάφιο, του συντάγματος αυτού, και των διατάξεων του Lietuvos Respublikos prokuratūros įstatymas (νόμου περί της εισαγγελικής αρχής της Δημοκρατίας της Λιθουανίας). Δεδομένου ότι ο γενικός εισαγγελέας της Λιθουανίας έχει το νομικό καθεστώς του εισαγγελέα, χαίρει της ανεξαρτησίας αυτής, η οποία του παρέχει τη δυνατότητα να ενεργεί χωρίς καμία εξωτερική επιρροή, ιδίως εκ μέρους της εκτελεστικής εξουσίας, κατά την άσκηση των καθηκόντων του, και ειδικότερα όταν αποφασίζει, όπως στην υπόθεση της κύριας δίκης, να εκδώσει ευρωπαϊκό ένταλμα συλλήψεως στο πλαίσιο ποινικής διώξεως. Βάσει των διατάξεων αυτών, ο εν λόγω εισαγγελέας οφείλει να μεριμνά και για τον σεβασμό των δικαιωμάτων των θιγόμενων προσώπων.\nΛαμβανομένων υπόψη των στοιχείων αυτών, διαπιστώνεται ότι ο γενικός εισαγγελέας της Λιθουανίας μπορεί να χαρακτηριστεί ως «δικαστική αρχή έκδοσης» κατά την έννοια του άρθρου 6, παράγραφος 1, της αποφάσεως-πλαισίου 2002/584, στο μέτρο που, πέραν των όσων επισημάνθηκαν στη σκέψη 42 της παρούσας αποφάσεως, το νομικό καθεστώς του, εντός του συγκεκριμένου κράτους μέλους, όχι μόνο διασφαλίζει την αντικειμενικότητα του έργου του, αλλά και του παρέχει εγγυήσεις ανεξαρτησίας από την εκτελεστική εξουσία στο πλαίσιο της εκδόσεως ευρωπαϊκού εντάλματος συλλήψεως. Πάντως, από τα στοιχεία της δικογραφίας που έχει στη διάθεσή του το Δικαστήριο δεν μπορεί να διαπιστωθεί αν οι αποφάσεις του εν λόγω εισαγγελέα περί εκδόσεως ευρωπαϊκού εντάλματος συλλήψεως μπορούν να προσβληθούν με ένδικο μέσο το οποίο να ικανοποιεί πλήρως τις απαιτήσεις που είναι συμφυείς με την αποτελεσματική δικαστική προστασία, όπερ εναπόκειται στο αιτούν δικαστήριο να εξακριβώσει.\nΚατόπιν του συνόλου των προεκτεθέντων, στα υποβληθέντα προδικαστικά ερωτήματα πρέπει να δοθεί η απάντηση ότι ο όρος «δικαστική αρχή έκδοσης», κατά το άρθρο 6, παράγραφος 1, της αποφάσεως-πλαισίου 2002/584, έχει την έννοια ότι περιλαμβάνει τον γενικό εισαγγελέα κράτους μέλους ο οποίος, ενώ είναι θεσμικά ανεξάρτητος από τη δικαστική εξουσία, είναι αρμόδιος για την άσκηση ποινικών διώξεων και τελεί υπό νομικό καθεστώς, εντός του συγκεκριμένου κράτους μέλος, το οποίο του παρέχει εγγυήσεις ανεξαρτησίας από την εκτελεστική εξουσία στο πλαίσιο της εκδόσεως ευρωπαϊκού εντάλματος συλλήψεως.\nΟ όρος «δικαστική αρχή έκδοσης», κατά το άρθρο 6, παράγραφος 1, της αποφάσεως-πλαισίου 2002/584/ΔΕΥ του Συμβουλίου, της 13ης Ιουνίου 2002, για το ευρωπαϊκό ένταλμα σύλληψης και τις διαδικασίες παράδοσης μεταξύ των κρατών μελών, όπως τροποποιήθηκε με την απόφαση-πλαίσιο 2009/299/ΔΕΥ του Συμβουλίου, της 26ης Φεβρουαρίου 2009, έχει την έννοια ότι περιλαμβάνει τον γενικό εισαγγελέα κράτους μέλους ο οποίος, ενώ είναι θεσμικά ανεξάρτητος από τη δικαστική εξουσία, είναι αρμόδιος για την άσκηση ποινικών διώξεων και τελεί υπό νομικό καθεστώς, εντός του συγκεκριμένου κράτους μέλους, το οποίο του παρέχει εγγυήσεις ανεξαρτησίας από την εκτελεστική εξουσία στο πλαίσιο της εκδόσεως ευρωπαϊκού εντάλματος συλλήψεως.


Αντιμετώπιση Βασικοκυτταρικών Καρκινωμάτων Παρειάς και Μετώπου. Αναφορά Περίπτωσης. - PDF\nDownload "Αντιμετώπιση Βασικοκυτταρικών Καρκινωμάτων Παρειάς και Μετώπου. Αναφορά Περίπτωσης."\n1 Αρχεία Ελληνικής Στοματικής και Γναθοπροσωπικής Χειρουργικής 4(2): , Ελληνικής Εταιρείας Στοματογναθοπροσωπικής Χειρουργικής Αντιμετώπιση Βασικοκυτταρικών Καρκινωμάτων Παρειάς και Μετώπου. Αναφορά Περίπτωσης. Γαβριήλ Σ. 1, Χούπης Κ. 2, Μελακόπουλος Ι. 3, Γκίκας Ι. 4, Μποσινάκου Μ. 5 Από τη Γναθοχειρουργική Κλινική του «Ιπποκράτειου» ΠΓΝΑ. (Διευθ.: Αμ. Επικ. Καθηγήτρια Μαρία Μποσινάκου). ΠΕΡΙΛΗΨΗ Στην εργασία αυτή παρουσιάζεται περίπτωση ασθενούς με βασικοκυτταρικό καρκίνωμα τόσο στην παρειά αριστερά όσο και στη μετωπιαία χώρα. Για την αποκατάσταση του χειρουργικού ελλείμματος της παρειάς χρησιμοποιήθηκε ο περιστροφικός κρημνός τύπου Imre και για τη μετωπιαία χώρα ο αμφοτερόπλευρος περιστροφικός κρημνός. Στη συζήτηση τονίζονται τα πλεονεκτήματα των κρημνών αυτών και ο τρόπος αποφυγής ενδεχόμενων επιπλοκών. Γίνεται επίσης σύντομη ιστορική ανασκόπηση της εξέλιξης της πλαστικής χειρουργικής και αναφορά στους διάφορους κρημνούς που χρησιμποιούνται για την αναπλήρωση ελλειμμάτων του προσώπου. ΕΙΣΑΓΩΓΗ Με δεδομένο το σπουδαίο ρόλο που διαδραματίζει το πρόσωπο στην καθημερινή μας ζωή και ψυχολογία αντιλαμβάνεται κανείς εύκολα ότι ο χειρουργός του προσώπου θα πρέπει να είναι ιδιαίτερα προσεκτικός και εξοικειωμένος με τις διάφορες χειρουργικές τεχνικές τόσο της επανορθωτικής όσο και της αισθητικής χειρουργικής του προσώπου, ώστε να Μέρος της εργασίας ανακοινώθηκε στο 12ο Πανελλήνιο Συνέδριο Στοματικής και Γναθοπροσωπικής Χειρουργικής. 1. Οδοντίατρος, ιατρός, Γναθοχειρουργός, Διδάκτωρ Ιατρικής Σχολής Παν. Saar/Homburg Γερμανίας, επιμ. Β' ΕΣΥ, ΠΓΝΑ «Ιπποκράτειο». 2. Γναθοχειρουργός, MSc, επιμ. Β' ΕΣΥ, ΠΓΝΑ «Ιπποκράτειο». 3. Ειδικευόμενος Γναθοχειρουργός, ΠΓΝΑ «Ιπποκράτειο», Διδάκτωρ Ιατρικής Σχολής Παν. Αθηνών. 4. Γναθοχειρουργός. 5. Αμ. Επικ. Καθηγήτρια, Διευθυντής Γναθοχειρουργικής Κλινικής ΠΓΝΑ «Ιπποκράτειο». Λέξεις κλειδιά: Βασικοκυτταρικό καρκίνωμα, παρειά, μέτωπο. επιτυγχάνεται το καλύτερο δυαντόν αποτέλεσμα από λειτουργικής και αισθητικής πλευράς και οι καταλειπόμενες ουλές να είναι λεπτές, καλλίγραμμες και κατά το δυνατόν αόρατες. Τα περισσότερα ελλείμματα του δέρματος του προσώπου που προκύπτουν μετά από χειρουργικές εκτομές όγκων καλύπτονται συνήθως από τοπικούς κρημνούς. Γενικά οι τοπικοί κρημνοί πρέπει να αποτελούν την πρώτη επιλογή του χειρουργού, διότι συνήθως έχουν τα ίδια χαρακτηριστικά του ελλείποντος δέρματος και παρέχουν καλά αισθητικά αποτελέσματα (Haas 1991, Domarus 1995). Για την αποκατάσταση δερματικών ελλειμμάτων στην περιοχή του προσώπου έχει κατά καιρούς προταθεί ένας μεγάλος αριθμός τοπικών κρημνών ή παραλλαγές αυτών. Σκοπός της εργασίας αυτής είναι η περιγραφή της τεχνικής αφαίρεσης και αποκατάστασης των ελλειμμάτων, τα οποία δημιουργήθηκαν, μετά από την εκτομή βασικοκυτταρικών καρκινωμάτων προσώπου στην περιοχή της παρειάς και της μετωπιαίας χώρας. Για την αποκατάσταση του ελλείματος της παρειάς\n2 Σ. ΓΑΒΡΙΗΛ και συν. 109 Εικ. 2: Τα χειρουργικά παρασκευάσματα μετά την αφαίρεση των βασικοκυτταρικών καρκινωμάτων της παρειάς και του μετώπου. Εικ. 1: Το έλλειμα το οποίο δημιουργήθηκε μετά την εξαίρεση του βασικοκυτταρικού καρκινώματος της παρειάς αριστερά. χρησιμοποιήθηκε περιστροφικός κρημνός τύπου Imre και για την αποκατάσταση του ελλείμματος της μετωπιαίας χώρας αμφοτερόπλευρος περιστροφικός κρημνός. Παρουσίαση περίπτωσης Ασθενής ηλικίας 83 ετών προσήλθε στην κλινική για την αντιμετώπιση δύο βασικοκυτταρικών καρκινωμάτων, με εντόπιση στην άνω και έσω πλευρά του δέρματος της παρειάς αριστερά και στη μεσότητα περίπου της μετωπιαίας χώρας. Από το ατομικό ιστορικό και τη γενική κλινική εξέταση προέκυψε αρτηριακή υπέρταση υπό αγωγή. Μετά την ολοκλήρωση του προεγχειρητικού ελέγχου προγραμματίστηκε αφαίρεση των 6λα6ών και αποκατάσταση των δερματικών ελλειμμάτων υπό γενική αναισθησία. Κατ' αρχήν σχεδιάστηκαν με κυανούν του μεθυλενίου τα όρια εκτομής του βασικοκυτταρικού καρκινώ- ματος της παρειάς, με ένα όριο ασφαλείας 1 cm περιφερικά της βλάβης. Μετά την αφαίρεση του βασικοκυτταρικού καρκινώματος της παρειάς και την απάντηση της ταχυβιοψίας για τα όρια καθαρότητος εκτομής του όγκου, δημιουργήθηκε περιστροφικός κρημνός τύπου Imre για την κάλυψη του παρειακού ελλείμματος (Εικ. 1,2). Για την ανάπτυξη του κρημνού αυτού γίνεται τομή του δέρματος της παρειάς κατά μήκος της ρινοχειλικής αύλακος, και σε βάθος τόσο ώστε να περιλαμβάνει το δέρμα και λεπτό στρώμα υποδορίου λίπους, εν συνεχεία γίνεται η κινητοποίηση του κρημνού, κατά τρόπο που να εξασφαλίζεται η χωρίς τάση κάλυψη του ελλείμματος (Εικ. 3, 4). Προκειμένου να αποφευχθεί η δημιουργία αιματώματος διενεργήθηκε επιμελής αιμόσταση. Για την καθήλωση του κρημνού και τον περιορισμό του κινδύνου να εμφανιστεί ως μετεγχειρητική επιπλοκή εκτρόπιο του κάτω βλεφάρου τοποθετήθηκε ένα ράμμα τύπου Vicryl 3-0 μεταξύ του περιοστέου του υποκειμένου οστού, στο ακραίο και προς τη ρίνα σημείο του ελλείμματος και του χορίου του κρημνού (Haas 1991). Ακολούθησε η συρραφή του τραύματος με υποδόρια ράμματα Vicryl 4-0 rapid και δερματικά ράμματα Nylon 5-0. Στα σημεία στροφής του κρημνού τόσο στην περιοχή της ρινοχειλικής αύλακος όσο και στην υποκόγχιο περιοχή προέκυψε αναδιπλασιασμός του δέρματος (dog ear), ο οποίος διορθώθηκε (Εικ. 5). Ακολούθως σχεδιάστηκαν με κυανούν του μεθυλενίου τα όρια εκτομής του βασικοκυτταρικού καρκινώματος του μετώπου με ένα όριο ασφαλείας ΤΟΜΟΣ 4, No 2, 2003\n3 110 ΑΝΤΙΜΕΤΩΠΙΣΗ ΒΑΣΙΚΟΚΥΤΤΑΡΙΚΩΝ ΚΑΡΚΙΝΩΜΑΤΩΝ ΠΑΡΕΙΑΣ ΚΑΙ ΜΕΤΩΠΟΥ. ΑΝΑΦΟΡΑ ΠΕΡΙΠΤΩΣΗΣ Εικ.3: Σχηματική απεικόνιση του περιστροφικού κρημνού τύπου Imre. Σχήμα τροποποιημένο από το βιβλίο Local Flaps in Head and Neck Reconstruction I. Jackson. The C.V. Mosby Company, St-Louis - Toronto - Princeton Εικ. 5: Η ασθενής άμεσα μετεγχειρητικά. Εικ. 4: Σχηματική απεικόνιση των αμφοτερόπλευρων περιστροφικών κρημνών, οι οποίοι χρησιμοποιήθηκαν για την κάλυψη του ελλείμματος της μετωπιαίας χώρας. (Σχήμα τροποποιημένο από το 6ι6λίο Local Flaps in Head and Neck Reconstruction I. Jackson. The C.V. Mosby Company, St-Louis-Toronto-Princeton 1985). επίσης 1cm περιφερικά της βλάβης, η εκτομή περιέλαβε και το υποκείμενο περιόστεο (Εικ. 2, 6). Για την αποκατάσταση του τριγωνικού ελλείμματος, το οποίο προέκυψε στη μετωπιαία χώρα χρησιμοποιήθηκαν αμφοτερόπλευροι περιστροφικοί κρημνοί στα πλαίσια ανεστραμμένου Τ πλαστικής. Οι κρημνοί οι οποίοι χρησιμοποιήθηκαν περιέλαβαν και την κρανιακή απονεύρωση (Εικ. 7, 8, 9, 5). Η χωρίς τάση συρραφή των κρημνών και ο περιορισμός του κινδύνου νέκρωσης τους, επιτεύχθηκε με ευρεία κινητοποίηση των κρημνών και πολλαπλές διατομές της επικράνιας απονεύρωσης κάθετα προς τη φορά περιστροφής (Εικ. 10). ΣΥΖΗΤΗΣΗ Η πλαστική και επανορθωτική χειρουργική είναι μία από τις παλαιότερες χειρουργικές ειδικότητες. Όπως προκύπτει από αιγυπτιακά ιερογλυφικά και αρχαίους ινδικούς πάπυρους έγινε από πολύ παλιά ΑΡΧΕΙΑ ΕΛΛΗΝΙΚΗΣ ΣΤΟΜΑΤΙΚΗΣ ΚΑΙ ΓΝΑΘΟΠΡΟΣΩΠΙΚΗΣ ΧΕΙΡΟΥΡΓΙΚΗΣ\n4 Σ. ΓΑΒΡΙΗΛ και συν. 111 Εικ. 6: Το έλλειμμα το οποίο δημιουργήθηκε μετά την αφαίρεση του βασικοκυτταρικού καρκινώματος του μετώπου. Εικ. 7, 8, 9: Σχηματική απεικόνιση των αμφοτερόπλευρων περιστροφικών κρημνών, οι οποίοι χρησιμοποιήθηκαν για την κάλυψη του ελλείμματος της μετωπιαίας χώρας. (Σχήμα τροποποιημένο από το βιβλίο Local Flaps in Head and Neck Reconstruction I. Jackson. The C.V. Mosby Company, St-Louis- Toronto-Princeton 1985). ήδη προσπάθεια αποκατάστασης ελλειπόντων μελών (μύτη, ώτα, χείλη κλπ) από κώμη ή ακόμη και χειρουργικά (Ιωάννοβιτς 1990, Haas 1991). Η αποκατάσταση της ρινός με δέρμα από τη μετωπιαία χώρα σε άτομα, τα οποία είχαν κατηγορηθεί ΤΟΜΟΣ 4, No 2, 2003\n5 112 ΑΝΤΙΜΕΤΩΠΙΣΗ ΒΑΣΙΚΟΚΥΤΤΑΡΙΚΩΝ ΚΑΡΚΙΝΩΜΑΤΩΝ ΠΑΡΕΙΑΣ ΚΑΙ ΜΕΤΩΠΟΥ. ΑΝΑΦΟΡΑ ΠΕΡΙΠΤΩΣΗΣ Εικ.10: Σχηματική απεικόνιση της διατομής της επικράνιας απονεύρωσης. (Σχήμα τροποποιημένο από το βιβλίο Local Flaps in Head and Neck Reconstruction I. Jackson. The C.V. Mosby Company, St-Louis-Toronto-Princeton 1985). για κλοπή και είχαν υποστεί ως τιμωρία ακρωτηριασμό της ρινός περιγράφεται με ακρετές λεπτομέρειες από τον καθηγητή Sushruta του Παν/μίου του Benares σε πάπυρους του 6ου και 5ου αιώνα π.χ. (Ιωάννοβιτς 1990, Haas 1991). Η ινδική μέθοδος αποκατάστασης της ρινός έγινε γνωστή στην Ευρώπη το 1442 από τον Branca από την Κατάνια - Σικελίας, ο γιος του οποίου ο Antonio πρέπει να ήταν ο πρώτος, ο οποίος χρησιμοποίησε στην Ευρώπη δερματικό κρημνό από τον βραχίονα για την αποκατάσταση της ρινός (Haas 1991). Λίγο αργότερα ο Tagliacozzi ( ) καθηγητής της Ανατομίας στο Παν/μιο της Bologna τελειοποιεί τη μέθοδο αποκατάστασης της ρινός με δερματικό κρημνό ληφθέντα από τον βραχίονα (Haas 1991). Ο Tagliacozzi αφορίστηκε από την καθολική εκκλησία για την αντικείμενη στους θρησκευτικούς κανόνες της εποχής εκείνης, χειρουργική του «ιδιοτροπία» να μεταφέρει τα μέρη του σώματος από τη θέση που τα είχε τοποθετήσει ο δημιουργός σε κάποια άλλη όταν έπρεπε να καλύψει κάποιο έλλειμα. Με το θάνατο του Tagliacozzi αρχίζει η παρακμή της πλαστικής χειρουργικής όχι μόνο στην Ιταλία Εικ. 11, 12, 13: Η ασθενής απώτερα μετεγχειρητικά. αλλά και σε ολόκληρη την Ευρώπη (Ιωάννοβιτς 1990). Η πλαστική χειρουργική έρχεται εκ νέου στο προσκήνιο στις αρχές του 19ου αιώνα με τον Graefe, τον Ε. Zeiss και κυρίως τον Diffenbach στην Γερμανία. Το 1829 ο Diffenbach περιγράφει στο βιβλίο του ΑΡΧΕΙΑ ΕΛΛΗΝΙΚΗΣ ΣΤΟΜΑΤΙΚΗΣ ΚΑΙ ΓΝΑΘΟΠΡΟΣΩΠΙΚΗΣ ΧΕΙΡΟΥΡΓΙΚΗΣ\n6 Σ. ΓΑΒΡΙΗΛ και συν. 113 διάφορες μεθόδους αποκατάστασης ελλειμμάτων και συγγενών ανωμαλιών, γι' αυτό και δίκαια αναγνωρίζεται σήμερα σαν ένας από τους θεμελιωτές της ειδικότητος αυτής (Ιωάννοβιτς 1990, Schultheiss και συν. 1998). Από τα μέσα του 19ου αιώνα περιγράφονται ήδη πολλές μέθοδοι αποκατάστασης συγγενών ή επίκτητων ανωμαλιών από επιστήμονες στη Γαλλία και τη Γερμανία (Dupuytren, Serre, Reverdin, Thiersch). Οι εργασίες αυτές αποτελούν και σήμερα σταθμούς στην εξέλιξη της ειδικότητας της πλαστικής χειρουργικής. Έκτοτε ειδικά για την περιοχή του προσώπου έχουν προταθεί από διάφορους επιστήμονες μία πληθώρα τεχνικών και τροποποιήσεων για την αποκατάσταση ελλειμμάτων που προκύπτουν μετά από τραυματισμούς ή αφαίρεση κακοηθών κυρίως όγκων. Ελλείμματα μαλακών μορίων της παρειάς εξ' αιτίας της ελασπκότητος του δέρματος της περιοχής ειδικά σε ηλικιωμένα άτομα αποκαθίστανται σχετικά εύκολα είτε με την κινητοποίηση των χειλέων του τραύματος είτε με την ανάπτυξη διαφόρων κρημνών. Για την αποκατάσταση ελλειμμάτων της παρειάς έχουν κατά καιρούς προταθεί διάφοροι κρημνοί, όπως ο νησιδωτός κρημνός, ο οποίος πρωτοπαρουσιάστηκε το 1887 από τον Gersuny και μελετήθηκε διεξοδικότερα από τους Barron και Emmet το Οι Λαζαρίδης και συν. (1988) καθώς και οι Σκούτερης και συν. (1994) έχουν επίσης αναφέρει καλά αποτελέσματα με τη χρήση αυτού του κρημνού για την κάλυψη παραρινικών ελλειμμάτων μετά από αφαίρεση βασικοκυτταρικών καρκινωμάτων. Ο παρειακός περιστροφικός κρημνός κατά Esser (1918) χρησιμοποιείται επίσης ευρέως για την κάλυψη παρειακών ελλειμμάτων με πολύ καλά αποτελέσματα, όπως και ο κρημνός τύπου Limberg οι διάφοροι διφυλλωτοί ή τριφυλλωτοί κρημνοί κατά Weerde. Για την αποκατάσταση μεγάλων ελλειμμάτων της παρειάς μπορεί να χρησιμοποιηθεί δερματικός κρημνός από τον τράχηλο, ο θωρακοδελτοειδής κρημνός κατά Bakamjian, ο μυοδερματικός κρημνός του μείζονος θωρακικού μυός, ελεύθεροι κρημνοί κλπ. Αξίζει να σημειωθεί ότι τα βασικοκυτταρικά καρκινώματα ανάλογα με τον τύπο τους και ανάλογα με το αν πρόκειται για πρώτη εκτομή ή για υποτροπή θα πρέπει να εξαιρούνται με ένα όριο ασφαλείας 0,5-1,5 cm περιφερικά της βλάβης (Lore 1988, Αρώνη και Ιωάννοβιτς 1990, Haas 1991, Domarus 1995). Στην ασθενή για την αποκατάσταση του ελλείμματος, το οποίο προέκυψε μετά από την αφαίρεση του βασικοκυτταρικού καρκινώματος της παρειάς χρησιμοποιήθηκε περιστροφικός κρημνός τύπου Imre (Εικ. 3, 4, 5). Ο κρημνός αυτός περιγράφεται για πρώτη φορά από το Γερμανό Οφθαλμίατρο Imre το 1943 και χρησιμοποιείται για την κάλυψη ελλειμμάτων παραρινικής χώρας (Schwenzer 1990). Παρέχει πολύ καλά αισθητικά αποτελέσματα αφού η γραμμή συρραφής του τραύματος συμπίπτει με τη ρινοχειλική αύλακα και κάποια υποκόγχια πτυχή ειδικά σε ηλικιωμένους ασθενείς, αποτελεί δε έναν ασφαλή και γρήγορο στην παρασκευή κρημνό. Σα μειονεκτήματα του κρημνού αναφέρονται ο κίνδυνος εμφάνισης εκτροπίου και λεμφοιδήματος του κάτω βλεφάρου (Jackson 1985). Πιστεύουμε ότι η επαρκής κινητοποίηση του κρημνού και η καθήλωση του στο υποκείμενο περιόστεο περιορίζει κατά πολύ τον κίνδυνο εμφάνισης εκτροπίου (Haas 1991). Για την ανάπτυξη του εν λόγω κρημνού κινητοποιείται μαζί με το δέρμα και λεπτό μόνο στρώμα υποδορίου λίπους χωρίς τον κίνδυνο νέκρωσης, διότι στην περιοχή του προσώπου εν αντιθέσει με άλλες περιοχές αρκεί να κινητοποιείται μαζί με το δέρμα λεπτό στρώμα υποδορίου λίπου αφού η καλή αιμάτωση των κρημνών εξασφαλίζεται από την αγγειοβρίθεια της περιοχής και ιδιαίτερα από το πλούσιο υποδερματικό αγγειακό δίκτυο (Ιωάννοβιτς 1990, Haas 1991, Domarus 1995). Προκειμένου για τη μετωπιαία χώρα και με δεδομένη την μικρή ελαστικότητα του δέρματος του μετώπου ως και τη γειτνίαση του με το τριχωτό της κεφαλής και τους οφρύεις η αποκατάσταση διαφόρων ελλειμμάτων των μαλακών μορίων της μετωπιαίας χώρας δεν είναι πάντα εύκολη. Κατά την αποκατάσταση ελλειμμάτων της μετωπιαίας χώρας θα πρέπει να λαμβάνεται υπ' όψιν η διατήρηση της συμμετρίας των οφρύων, η διατήρηση της μιμικής λειτουργίας και οι δυναμικές γραμμές του δέρματος του μετώπου. Μικρά ελλείμματα της μεσότητας της μετωπιαίας χώρας, τα οποία δεν υπερβαίνουν σε πλάτος τα 3 cm είναι δυνατόν να συγκλειστούν χωρίς τη δημιουργία ΤΟΜΟΣ 4, No 2, 2003\n7 114 ΑΝΤΙΜΕΤΩΠΙΣΗ ΒΑΣΙΚΟΚΥΤΤΑΡΙΚΩΝ ΚΑΡΚΙΝΩΜΑΤΩΝ ΠΑΡΕΙΑΣ ΚΑΙ ΜΕΤΩΠΟΥ. ΑΝΑΦΟΡΑ ΠΕΡΙΠΤΩΣΗΣ κρημνών με την κινητοποίηση των χειλέων του τραύματος. Το αυτό ισχύει και για ελλείμματα της υπεροφρύου χώρας μέχρι πλάτους 1,5-2 cm (Haas 1991). Για τη διευκόλυνση της σύγκλεισης του τραύματος χωρίς τάση μπορούμε να κάνουμε πολλαπλές παράλληλες με τα χείλη του τραύματος απελευθερωτικές τομές της επικράνιας απονεύρωσης (Εικ. 10). Μεγαλύτερα ελλείματα δέρματος της μετωπιαίας χώρας απαιτούν τη χρησιμοποίηση κρημνών, έκτατων δέρματος ή ελευθέρων δερματικών μοσχευμάτων. Για την αποκατάσταση δερματικών ελλειμμάτων της μετωπιαίας χώρας μπορούν να χρησιμοποιηθούν διάφοροι περιστροφικοί και ολισθητικοί κρημνοί. Οι κρημνοί, οι οποίοι αναπτύσσονται στην περιοχή του τριχωτού της κεφαλής και του μετώπου πρέπει να περιλαμβάνουν και την κρανιακή απονεύρωση (Jackson 1985, Ιωάννοβιτς 1990, Haas 1991, Domarus 1995). Πολύ καλά αποτελέσματα επιτυγχάνονται και με τη χρήση ελευθέρων δερματικών μοσχευμάτων ολικού πάχους αφού εύκολα εξασφαλίζεται σχεδόν πλήρης «ακινητοποίηση» του μοσχεύματος επί της δέκτριας θέσης. Απαραίτητη προϋπόθεση για τη χρησιμοποίηση ελευθέρου δερματικού μοσχεύματος για την κάλυψη ελλειμμάτων στην περιοχή της μετωπιαίας χώρας αποτελεί η παραμονή του περιοστέου επί του οστού στην περιοχή του ελλείμματος, σε αντίθετη περίπτωση θα πρέπει να αφαιρεθεί με εγγλυφίδα οστού η φλοιώδης μοίρα του οστού στην περιοχή του ελλείμματος, προκειμένου να επιτευχθεί η αιμάτωση του μοσχεύματος με τη δημιουργία νεόπλαστων τριχοειδών (Haas 1991). Ως λήπτρια θέση για τη λήψη του δερματικού μοσχεύματος χρησιμοποιείται συνήθως η οπισθοωτιαία, η υπερκλείδιος, η βουβωνική χώρα κλπ. Στην ασθενή μας για την αποκατάσταση του τριγωνικού ελλείμματος μαλακών μορίων της μεσότητος περίπου της μετωπιαίας χώρας, το οποίο προέκυψε μετά την αφαίρεση βασικοκυτταρικού καρκινώματος χρησιμοποιήσαμε αμφοτερόπλευρους περιστροφικούς κρημνούς μέσα στα πλαίσια ανεστραμμένου Τ πλαστικής (Εικ. 7, 8, 9, 5). Πιστεύουμε ότι πρόκειται για μία τεχνική, η οποία παρέχει καλά αποτελέσματα, ενέχει όμως τον κίνδυνο νέκρωσης των κρημνών αν η συρραφή γίνει υπό τάση (Jackson 1985). Για τη χωρίς τάση συρραφή των κρημνών βοηθάει αφ' ενός μεν η καλή κινητοποίηση των κρημνών μας αφ' ετέρου δε οι πολλαπλές κάθετες προς την φορά περιστροφής απελευθερωτικές τομές της επικράνιας απονεύρωσης. Οι διατομές της επικράνιας απονεύρωσης αυξάνουν την ελαστικότητα του κρημνού, πρέπει όμως να γίνονται με μεγάλη προσοχή και να αφορούν μόνο την απονεύρωση ώστε να μη τίθεται σε κίνδυνο το υποδερματικό αγγειακό δίκτυο και κατ' επέκταση η αιμάτωση του κρημνού (Jackson 1985, Ιωάννοβιτς 1990, Haas 1991, Domarus 1995). Εάν παρ' όλη την ευρεία κινητοποίηση των κρημνών και τις απελευθερωτικές τομές της επικράνιας απονεύρωσης δεν μπορεί να επιτευχθεί η χωρίς τάση κάλυψη του ελλείμματος, πιστεύουμε ότι είναι προτιμότερο ένα μικρό υπολειπόμενο έλλειμμα να καλυφθεί με ελεύθερο δερματικό μόσχευμα ή να μείνει «ανοικτό» για κατά δεύτερο σκοπό επούλωση και έτσι να αποφευχθεί ο κίνδυνος νέκρωσης των κρημνών. Στην ασθενή μας με την ευρεία κινητοποίηση των κρημνών και τις πολλαπλές απελευθερωτικές τομές της επικράνιας απονεύρωσης κατέστη δυνατή η χωρίς τάση συρραφή του εγχειρητικού τραύματος. Η μετεγχειρητική πορεία της ασθενούς, με εξαίρεση μια ήπια μετεχειρητική ψύχωση που εμφάνισε την ημέρα του χειρουργείου, υπήρξε καλή και τα αισθητικά και λειτουργικά αποτελέσματα κρίθηκαν ικανοποιητικά (Εικ. 11, 12, 13). Hellenic Arch Oral Maxillofac Surg 4(2):?? -??, SUMMARY Management of Basal cell Carcinomas of cheek and frontal region. Report of a case. Gavriil S. 1, Hoopis K. 2, Melacopoulos I. 3, Gikas I. 4, Bosinakou M. 5 Department of Oral and Maxillofacial surgery, Ippokration General Hospital (Director: Dr. M. Bosinakou). A case of basal cell carcinoma of the left cheek and forehead area is presented. An Imre rotating flap was used for the reconstruction of the surgical defect of the cheek and ΑΡΧΕΙΑ ΕΛΛΗΝΙΚΗΣ ΣΤΟΜΑΤΙΚΗΣ ΚΑΙ ΓΝΑΘΟΠΡΟΣΩΠΙΚΗΣ ΧΕΙΡΟΥΡΓΙΚΗΣ\n8 Σ. ΓΑΒΡΙΗΛ και συν. 115 a bilateral rotating flap for the reconstruction of the forehead defect. The advantages of these flaps and the way of avoiding possible complications are discussed. The development of plastic surgery is reviewd and the use of different flaps for the reconstruction of facial defects is discussed. 1. Registrar 2. Registrar 3. Resident in OMS 4. Oral and Maxillofacial Surgeon 5. Director of the Department Key words: Basal cell cercinoma, cheek, forahead. ΒΙΒΛΙΟΓΡΑΦΙΑ Αρώνη Κ, και Ιωάννοβιτς Ι: Όγκοι του Δέρματος και του Υποδορίου-Καρκινώματα της Επιδερμίδας. Εις: Ιωάννοβιτς Δ. Ιωάννη: Πλαστική Χειρουργική. Ιατρικές εκδόσεις Δίτσας Αθήνα 1990, ρρ Domarus H: Tumoroperationen des Gesichtes und der Kopfhaut. In: Hausamen J-E, Machtens Ε und Reuther J: Mund-, Kiefer - und Gesichts - chirurgie, dritte Auflage. springer Verlag, Berlin - Heidelberg - New York, 1995 pp Haas E: Plastische Gesichtschirurgie, Georg Thieme Verlag, Stuttgart - New York 1991, pp Jackson I: Local Flaps in Head and Neck Reconstruction. The C.V. Mosby Company, St. Louis - Toronto - Princeton 1985, pp , Ιωάννοβιτς Ι: Πλαστική Χειρουργική, Ιατρικές εκδόσεις Λίτσας, Αθήνα 1990, σελ. 1-5, Λαζαρίδης Ν, Καρακάσης Δ: Παρειακός νησιδωτός κρημνός. Ελληνικό Περιοδικό Στοματικής και Γναθοπροσωπικής Χειρουργικής 3: , Lore J: An Atlas of Head and Neck Surgery. W.B. Saunders Company 1988, pp Schultheiss D, Knoner W, Kramer F-J, Jonas U: Johann Friedrich Dieffenbach ( ) als Begruender der Plastischen Chirurgie. Sein Beitrag zur Mund-, Kiefer- und Gesichtschirurgie. Mund-, Kiefer- und Gesichtschirurgie 2: , Schwenzer N: Plastische und wiederherstellende Mund-Kiefergesichts-Chirurgie. In: Norbert Schwenzer und Grimm Gerhard: Zahn-Mund-Kiefer-Heikunde, Spezielle Chirurgie, Band 2. Georg Thieme Verlag, Stuttgart - New Yoerk 1990, pp Σκουτέρης Χ, Κονσολάκη Ε, Μαστοράκης Γ, Λογοθέτης Ι, Χατζημανώλης Π: Ο κάθετα μετακινούμενος τριγωνικός κρημνός της ρινοχειλικής περιοχής. Ελλ Π Στομ Γναθοπροσωπικής Χειρ 9: , Διεύθυνση για ανάτυπα: Σ. Γαβριήλ Γναθοχειρουργικό Τμήμα ΠΓΝΑ Ιπποκράτειο Αθήνα ΤΟΜΟΣ 4, No 2,2003\nΤριμηνιαίο Επιστημονικό Περιοδικό Ιδιοκτησία Ελληνική Εταιρεία Στοματογναθοπροσωπικής Χειρουργικής Διεύθυνση διαδικτύου: www.haoms.org Εκδότης Μ.Ι. Παξινός Συμβουλευτική Συντακτική Επιτροπή Α. Αγγελόπουλος\nΑμφοτερόπλευρος κρημνός αντιμετάθεσης: Ένας απλός και αποτελεσματικός τρόπος για την αποκατάσταση μεγάλων δερματικών ελλειμμάτων (ιδιαίτερα των άκρων)\n507 ΑΝΑΣΚΟΠΗΣΗ ΕΛΛΗΝΙΚΗ ΔΕΡΜΑΤΟΧΕΙΡΟΥΡΓΙΚΗ Τόμος 5, (4):507-512, 2008 Αμφοτερόπλευρος κρημνός αντιμετάθεσης: Ένας απλός και αποτελεσματικός τρόπος για την αποκατάσταση μεγάλων δερματικών ελλειμμάτων (ιδιαίτερα


.:BiblioNet : Οι εκκεντρικοί / Morand, Paul, 1888-1976\nISBN 978-960-8154-64-3, [Κυκλοφορεί]\nΓιώργος Βέης, Ο κοσμοπολιτισμός ως αρετή, "Ελευθεροτυπία"/ "Βιβλιοθήκη", τχ. 604, 21.5.2010\nΛίζυ Τσιριμώκου, Μύηση στον πλάνητα βίο, "Τα Νέα"/ "Βιβλιοδρόμιο", 5.12.2009\nΤιτίκα Δημητρούλια, Κοσμοπολιτισμός και πατριωτισμός, "Η Καθημερινή"/ "Τέχνες και Γράμματα", 25.10.2009\nΒασιλική Χρίστη, Αναζητώντας περισσότερη ελευθερία και ομορφιά, www.diavasame.gr, Οκτώβριος 2009\nΝίκος Μπακουνάκης, Τι θα πάρω μαζί μου, "Το Βήμα"/ "Βιβλία", 26.7.2009


.: Και άλλο εργατικό ατύχημα με θάνατο!\nΚαι άλλο εργατικό ατύχημα με θάνατο!\nΑυτη την φορά θάνατο βρήκε στην περιοχή του Ταύρου ένας 45 χρονος Έλληνας οικοδόμος όταν εργαζόμενος έπεσε από σκαλωσιά που βρισκόταν σε μέγαλο ύψος και τραυματίστηκε θανάσιμα. Διακομίστηκε στο Κρατικό Νικαιας οπου απλά διαπιστώθηκε ο θάνατος του.\nΑναρτήθηκε από GrLavrio στις 5/15/2009 06:15:00 π.μ.


Τα Θεοφάνεια στο Ναυτικό Όμιλο Βουλιαγμένης - notia.gr\n12/01/2018 notia team Κανένα Σχόλιο\nΗ ημέρα των Θεοφανείων για άλλη μία χρονιά εορτάστηκε στο Ναυτικό Όμιλο Βουλιαγμένης με την παρουσία μελών, αθλητών αλλά και των τοπικών αρχών.\nΗ εκδήλωση ξεκίνησε με την καθιερωμένη επίδειξη από τις αθλήτριες της Καλλιτεχνικής Κολύμβησης ενώ συνεχίστηκε με τον αγιασμό των υδάτων και τους μικρούς μας αθλητές να βουτούν στην πισίνα προκειμένου να πιάσουν το σταυρό και να λάβουν την ευλογία του ιερωμένου. Η ρίψη του σταυρού από τον αιδεσιμότατο Πάτερα Γεώργιο έγινε τρεις φορές, ενθουσιάζοντας τους μικρού μας κολυμβητές οι οποίοι βούτηξαν για να τον πιάσουν.\nΑργότερα το Εντευκτήριο του Ναυτικού Ομίλου Βουλιαγμένης υποδέχτηκε όλους τους παρευρισκομένους για να τελεστούν οι βραβεύσεις των αθλητών για τις αθλητικές και ακαδημαϊκές επιτυχίες της προηγούμενης χρονιάς.\nΕυχαριστούμε θερμά για την παρουσία τους τον Δήμαρχο Βάρης Βούλας Βουλιαγμένης κύριο Γρήγορη Κωνσταντέλλο αλλά και τους Αντιδημάρχους και τα μέλη του Δ.Σ. του Δήμου και του ΟΑΠΠΑ κ. Βασίλη Παπαμιχαήλ, κ. Νανά Κάραγιαν, κ. Διονύση Γεωργόπουλο, κ. Παντελή Κασιδίκωστα, κ. Μαρία Σίνα – Χοβρή, κ. Νίκο Ψαλίδα, κ. Κατερίνα Σταμπέλου, κ. Βασιλική Σφήκα, κ. Λευτέρη Αργυρουδάκη και κ. Σπύρο Βαλατά. Ευχαριστούμε τους Βουλευτές κ. Γιώργο Μαυρωτά, κ. Δημήτρη Τσουκαλά και κ. Γιώργο Βλάχο, τον Διοικητή του Α.Τ. Βουλιαγμένης κ. Δούκα, τον Συνταγματάρχη Πυροβολικού κ. Χρήστο Δελήβερη και τον Σμήναρχος Μηχανικού 128 ΣΕΤΤΗ κ. Κίμων Σιρλαντζή.


16 Aug 201816.00\nθεατρικές, παραστάσεις, πρόγραμμα, Μερκούρεια, θεσσαλονίκη,\nΡαντεβού με την ιστορία του και το δίκτυο- ζωοδότη του, έχει από την προσεχή Δευτέρα 20 Αυγούστου, το Θέατρο στο δήμο Νεάπολης-Συκεών, με τα Δημοτικά Περιφερειακά Θέατρα της χώρας (ΔΗ.ΠΕ.ΘΕ) να παρελαύνουν για 24η συνεχή χρονιά από την σκηνή του Ανοιχτού Θεάτρου Συκεών και να αποτελούν μαζί με τις παραστάσεις του ΚΘΒΕ και των θεατρικών εργαστήριων του δήμου Νεάπολης-Συκεών, πόλο έλξης για χιλιάδες θεατρόφιλους.\nΜε τις εμβληματικές μορφές της αξέχαστης Μελίνας που έδωσε το όνομά της στον θεσμό των «Μερκουρείων», του μεγάλου θεατράνθρωπου Μάνου Κατράκη που έδωσε το όνομά του στο Ανοιχτό Θέατρο Συκεών, και του μεγάλου δημιουργού Τέχνης και παιδαγωγού Καρόλου Κουν, του οποίου το όνομα φέρει η οδός που οδηγεί στο Θέατρο, να δημιουργούν μία αδιαμφισβήτητα επιβλητική ατμόσφαιρα, το Ανοιχτό Θέατρο Συκεών θα μαγνητίζει από την προσεχή Δευτέρα και θα βυθίζει στη μαγεία της δίνης του στοχασμού όχι μόνο τους θεατρικά εκπαιδευμένους θεατές αλλά και όλους εκείνους που αναζητούν μία διαφορετική διαφυγή από τη βεβαρυμμένη καθημερινότητα και τα σύγχρονα προβλήματά της. Μια διαφυγή που θα αναζητείται στα σπλάχνα του Θεάτρου, τα Δημοτικά Περιφερειακά Θέατρα, αναζητώντας παράλληλα ο καθένας την ατομική του κάθαρση.\nΣτυλοβάτες των «Μερκουρείων» είναι για ακόμα μία χρονιά το Κρατικό Θέατρο Βορείου Ελλάδος και τα Δημοτικά Περιφερειακά Θέατρα της χώρας, ο καλλιτεχνικός διευθυντής και εκπρόσωποι των οποίων στέλνουν, από κάθε γωνιά της Ελλάδας, τα μηνύματα στήριξής τους στον αγαπημένο, διαχρονικό αλλά και μοναδικό αυτό θεατρικό θεσμό.\n“Κυψέλη Πολιτισμού που αναζωογονεί το Θέατρο”\n«Πρόκειται για έναν ιστορικό θεσμό προσφοράς στον Πολιτισμό, την Παιδεία και την καλλιτεχνική αποκέντρωση» δηλώνει ο Καλλιτεχνικός Διευθυντής του Κρατικού Θεάτρου Βορείου Ελλάδος Γιάννης Αναστασάκης, προσθέτοντας ότι «Μέσα από ανάλογες δράσεις τέχνης και πολιτισμού και τη δημιουργική δύναμη του θεάτρου αντλούμε όλοι μας την έμπνευση που χρειάζεται για να ονειρευτούμε και να ελπίσουμε σε ένα καλύτερο αύριο».\nΜε ευχαριστίες προς τον δήμο Νεάπολης-Συκεών και τον δήμαρχο Σίμο Δανιηλίδη η Καλλιτεχνική Διευθύντρια του Θεσσαλικού Θεάτρου Κυριακή Σπανού αναφέρεται στο μήνυμά της «στον δημόσιο χαρακτήρα των ΔΗ.ΠΕ.ΘΕ. που διαφυλάττει τη δυνατότητα αυτά να εκφράζουν έναν συνεπή και πρωτοποριακό λόγο στο χώρο της τέχνης και να ηγηθούν των αλλαγών στο πολιτιστικό τοπίο».\n«Μεγάλη γιορτή του Πολιτισμού», που «διοργανώνει, παρά τις δυσκολίες και τις αντιξοότητες, ο δήμος Νεάπολης-Συκεών, ενσαρκώνοντας το μεγάλο όραμα της Μελίνας Μερκούρη για επένδυση στον πολιτισμό και την καλλιτεχνική αποκέντρωση», χαρακτηρίζει τα «Μερκούρεια» η Καλλιτεχνική Διευθύντρια του ΔΗΠΕΘΕ Ιωαννίνων Ελένη Δημοπούλου, επισημαίνοντας παράλληλα ότι «έχουν καταξιωθεί στη συνείδηση των ανθρώπων της τέχνης και του θεάτρου».\n«Είμαστε χαρούμενοι, που μια παραγωγή του ΔΗ.ΠΕ.ΘΕ Καβάλας και του Φεστιβάλ Φιλίππων, μια παράσταση που γεννήθηκε στις Κρηνίδες και αποτέλεσε την έναρξη του 1ου Διεθνούς Εργαστηρίου Αρχαίου Δράματος, ταξιδεύει και παρουσιάζεται σε μια διοργάνωση αξιόπιστη και προσεγμένη, όπως τα Μερκούρεια», αναφέρει στο δικό του μήνυμα ο πρόεδρος του ΔΗ.ΠΕ.ΘΕ Καβάλας Θοδωρής Γκόνης.\nEκπροσωπώντας το ΔΗ.ΠΕ.ΘΕ Ρούμελης, ο δήμαρχος Λαμιέων Νίκος Σταυρογιάννης επισημαίνει στο μήνυμά του ότι «ο Πολιτισμός είναι η παρακαταθήκη, η ταυτότητα και το μέλλον του τόπου μας… Φέτος παρουσιάζουμε μία πρωτοποριακή παράσταση, στην οποία Έλληνες κωφοί ηθοποιοί, με ταυτόχρονη συμμετοχή ακουόντων ηθοποιών, ερμηνεύουν ένα ολόκληρο έργο αρχαίας τραγωδίας υπό τη συνοδεία μουσικών οργάνων», ενώ κλείνει το μήνυμά του συγχαίροντας τον δήμο Νεάπολης-Συκεών και προσωπικά τον δήμαρχο Σίμο Δανιηλίδη «για την επιμονή και τη θέληση που επιδεικνύουν διοργανώνοντας επί σειρά ετών έναν ξεχωριστό και απαιτητικό θεσμό, τα «Μερκούρεια», που στηρίζει το θέατρο και προβάλλει την αξιέπαινη δουλειά των ΔΗ.ΠΕ.ΘΕ».\n«Σημαντική ύπαρξη» χαρακτηρίζει τα «Μερκούρεια» ο Καλλιτεχνικός Σύμβουλος του ΔΗ.ΠΕ.ΘΕ. Κοζάνης Λευτέρης Γιοβανίδης και προσθέτει ότι ο θεσμός αυτός «προάγει τη δικτύωση και τη συνεργασία μεταξύ των πολιτιστικών δομών σε εθνικό επίπεδο και δίνει βήμα σε δημιουργικές συνεργασίες και νέες παρουσίες».\n«Ο δήμος Νεάπολης-Συκεών παρά τις αντιξοότητες έχει καθιερώσει «τα Μερκούρεια» στη συνείδηση των ανθρώπων της Τέχνης και του Θεάτρου» τονίζει στο μήνυμά του ο πρόεδρος του ΔΗ.ΠΕ.ΘΕ. Σερρών Δημήτρης Τσαλίκογλου συγχαίροντας τον δήμαρχο και τους συνεργάτες, με την ευχή «να συνεχίσουν με τον ίδιο ζήλο το αξιέπαινο έργο τους και να διατηρήσουν τον θεσμό των «Μερκουρείων» που αποτελεί κάθε χρόνο εστία συνάθροισης όλου του θεατρόφιλου κοινού».\n«Γκόλφω for ever», του Σπυρίδωνος Περεσιάδη


Alfaexpress| Φόρμα επικοινωνίας\nΟμήρου 4, Αγ. Δημήτριος Αττικής, 17342\nΤηλέφωνο: 216 800 8094\nΚινητό: 698 001 4720\nΔευ-Παρ: 9:00 π.μ. – 17:00 μ.μ.\nΈνας εκπρόσωπός μας θα λάβει το μήνυμά σας και θα σας απαντήσει άμεσα.


Κίνα Νέα σχεδιασμένη κάθετη μηχανή κοπής Κατασκευαστές\nΠεριγραφή:Χειροκίνητος κοπτήρας χάλυβα,Νέα σχεδιασμένη μηχανή κοπής λαμαρίνας από χάλυβα,Υψηλής ποιότητας μηχανή κοπής νήματος\nΧειροκίνητος κοπτήρας χάλυβα,Νέα σχεδιασμένη μηχανή κοπής λαμαρίνας από χάλυβα,Υψηλής ποιότητας μηχανή κοπής νήματος\nΣπίτι > Προϊόντα > Ράβδος κοπής μηχανή > Κοινή μηχανή κοπής ράβδων > Νέα σχεδιασμένη κάθετη μηχανή κοπής\nΑρ. μοντέλου: BDJD-RC-S-111, GQ40/50/60\nAlibaba Κίνα Προμηθευτής Νέα Σχεδιασμένη Κάθετη Μηχανή Κοπής\nμεγάλο Ρυθμιζόμενη συσκευή τύπου κοχλία, μπορεί να καθορίσει τη θέση με ακρίβεια και σταθερότητα.\nμεγάλο Μεγάλο εύρος κοπής, μπορεί να κόψει διαφορετικά μοντέλα από χαλύβδινη ράβδο χωρίς να αφαιρεθούν οι λεπίδες.\nμεγάλο Η συσκευή προστασίας ισχύος, μπορεί να σβήσει αμέσως την τροφοδοσία. Μπορεί να διασφαλιστεί η ασφάλεια των εργαζομένων.\nΚατηγορίες Προϊόντων : Ράβδος κοπής μηχανή > Κοινή μηχανή κοπής ράβδων\nΧειροκίνητος κοπτήρας χάλυβα , Νέα σχεδιασμένη μηχανή κοπής λαμαρίνας από χάλυβα , Υψηλής ποιότητας μηχανή κοπής νήματος , Χειροκίνητος κοπτήρας με ράβδο , Χειρολαβή από χάλυβα , Χειροκίνητη μηχανή κάμψης με οπλισμό από χάλυβα , Μηχανή κοπής χάλυβα , Τιμή χάλυβα κοπής χάλυβα


Τετάρτη, 13 Ιουνίου 2018 13:10\nΥπενθυμίζουμε ότι η συμφωνία έκλεισε στο «Βόρεια Μακεδονία». Η συμφωνία προβλέπει πως η ιθαγένεια/υπηκοότητα στην Βόρεια Μακεδονία θα είναι Macedonian/citizen of the Republic of North Macedonia. Ο ανωτέρω ενιαίος όρος αντικαθιστά το σκέτο «Macedonian» που αναγράφεται σήμερα στα ταξιδιωτικά έγγραφα. Επιπλέον, η Ελλάδα θα αναγνωρίζει την ιθαγένεια/υπηκοότητα ως «πολίτες της Severna Makedonja»\nMore in this category: « Ο Μητσοτάκης εκτάκτως στον ΠτΔ: Δεν νομιμοποιείται ο Τσίπρας να υπογράψει τη συμφωνία\tΔ. Τζανακόπουλος: Ανόητο το επιχείρημα Μητσοτάκη - Ας καταθέσει πρόταση μομφής »


Να δείτε όταν πέσουν οι μάσκες τι έχει να γίνει (pic) - lapolitica.gr\nΒασίλης Κικίλιας: «Αν η πανδημία υποχωρήσει σε μεγάλο βαθμό στη χώρα μας, μπορούμε να πάρουμε…\nΒρετανία: Βγήκε από τη ΜΕΘ ο Μπόρις Τζόνσον\nΑλέξης Τσίπρας: «Τα μέτρα στήριξης της πρωτογενούς παραγωγής πρέπει να είναι συγκεκριμένα»\nΜπρουνό Λεμέρ: «Είναι εφικτή μία συμφωνία στο Eurogroup»\nΤo «Τσέρνομπιλ» του Τραμπ: Οι ΗΠΑ ίσως πάψουν να είναι η απόλυτη υπερδύναμη στον κόσμο…\nΤο σχόλιο του Νίκου Κοτζιά: Χρειάζεται σήμερα η πολιτική, η δημοκρατία και η κριτική;\nEurogroup: Η ώρα της αλήθειας είναι τώρα\nΗ Τράπεζα της Αγγλίας θα χρηματοδοτεί προσωρινά την βρετανική κυβέρνηση\nΗ αμερικανική φαρμακοβιομηχανία Pfizer Inc αισιοδοξεί για τη θεραπεία της πανδημίας\nΜέσα στο καλοκαίρι η φαρμακευτική εταιρεία CureVac ξεκινά κλινικές δοκιμές για το εμβόλιο κατά του…\nΔοκιμάζει τις σχέσεις ΗΠΑ – Κίνας η πανδημία – Μάικ Πομπέο: «Δεν είναι η ώρα…\nΗ Άγκυρα συνεχίζει τις προκλητικές ενέργειες στο Αιγαίο\nΤζέφρι Πάιατ: «Συγχαρητήρια για τη διαχείριση της κρίσης του νέου κοροναϊού» (pic)\nΗ ιταλική δημόσια τηλεόραση Rai επαινεί την Ελλάδα ως παράδειγμα προς μίμηση για την καταπολέμηση…\nΗ ανάρτηση του Κώστα Βαξεβάνη για την πολιτική άποψη του Χατζηνικολάου (pic)\nΣυνέντευξη του Αλέξη Τσίπρα απόψε στον ΑΝΤ1\nΓιατί ο Ευαγγελάτος έκανε έξαλλο τον Πολάκη – Η πρόταση για νέο φιλοΣΥΡΙΖΑ κανάλι (pic)\nΚωστής Χατζηδάκης: «Οι ενεργειακές εταιρείες είναι επιχειρήσεις με εργαζόμενους και πρέπει να έχουν έσοδα, για…\nΑρχική media Να δείτε όταν πέσουν οι μάσκες τι έχει να γίνει (pic)\nΝα δείτε όταν πέσουν οι μάσκες τι έχει να γίνει (pic)\nΣύγχρονη τηλεοπτική τρομοκρατία… (ρεπορτάζ Αεροδρομιου). Να δείτε όταν πέσουν οι μάσκες τι έχει να γίνει!..(το εννοώ). pic.twitter.com/gibx4JqCoC\n— M Triantafyllopoulos (@Makis_Tr) March 24, 2020\nΠροηγούμενο άρθροΠόσο θα κρατήσει η πτώση στις αγορές λόγω κορωνοϊού\nΕπόμενο άρθροΣτις ΗΠΑ ο πρώτος θάνατος ανηλίκου από τον κορωνοϊό\nΗ ιταλική δημόσια τηλεόραση Rai επαινεί την Ελλάδα ως παράδειγμα προς μίμηση για την καταπολέμηση της πανδημίας\nΚορωνοϊός: Η εξομολόγηση του Αλέξη Παπαχελά στην Σία Κοσιώνη για την περιπέτεια στην εντατική\n14 νέα κρούσματα COVID-19 ανακοίνωσε το υπουργείο Υγείας – Στα 45 τα κρούσματα κορωνοϊού στην...\nΝΒΑ: Ο Greek Freak ήταν… μόνος του\nΘεοχαρόπουλος για Μηταράκη: «Δυστυχώς η ακροδεξιά ατζέντα επανέρχεται με τον πιο επίσημο τρόπο»\n«Ψέκασέ τα τα πουστ@@ια…» – Εικόνες ντροπής από συμμορίες που δρουν ανενόχλητες στον Έβρο (vid)\nΒασίλης Κικίλιας: «Αν η πανδημία υποχωρήσει σε μεγάλο βαθμό στη χώρα μας, μπορούμε να πάρουμε...


Γεώργιος Αβέρωφ | Μεγάλοι Έλληνες Ευεργέτες - Άγιος Κοσμάς Ο Αιτωλός | Ορθόδοξος Ιεραποστολικός Σύνδεσμος\nΕορτολόγιο: 28/11 Στέφανος ο Νέος Όσιος, Ομολογητής *... 06:53 - 28/11/2021\nΣάββατο, 23 Μαρτίου 2019 - 3974 εμφανίσεις άρθρου\nΟ Γεώργιος Αβέρωφ γεννήθηκε στο Μέτσοβο το 1818.\nΤο 1840 εγκαταστάθηκε στην Αλεξάνδρεια της Αιγύπτου, όπου με τον αδελφό του εργαζόταν ως έμποροι.\nΗ επιχειρηματική του ικανότητα, αλλά και η εκμετάλλευση των ειδικών συνθηκών που επικρατούσαν τότε στην Αίγυπτο, τον βοήθησαν να σχηματίσει τεράστια περιουσία.\nΉταν δραστήριος άνθρωπος και προσέφερε πλούσιο εθνικό και κοινωνικό έργο. Συγκεκριμένα στην Αλεξάνδρεια έχτισε νοσοκομείο για τους ομογενείς, ίδρυσε γυμνάσιο και παρθεναγωγείο και ταυτόχρονα ενίσχυσε την Ελληνική κοινότητα της Αλεξάνδρειας. Διέθεσε πάνω από 100.000 χρυσές λίρες για το Μέτσοβο.\nΜε τις πλούσιες δωρεές του έγινε η αποπεράτωση του Μετσόβιου Πολυτεχνείου (το αρχικό κεφάλαιο για την ίδρυσή του είχαν διαθέσει οι επίσης Μετσοβίτες Νικόλαος Στουρνάρας και Μιχαήλ Τοσίτσας), η μαρμάρωση του Παναθηναϊκού Σταδίου, η ανέγερση της παλαιάς Σχολής Ευελπίδων, των Φυλακών Αβέρωφ, καθώς και οι ανδριάντες του Ρήγα Φεραίου και του Πατριάρχη Γρηγορίου Ε’ στα Προπύλαια του Πανεπιστημίου.\nΕπίσης, διέθεσε το ποσό το 300.000 λιρών Αγγλίας για την ναυπήγηση του ομώνυμου θωρηκτού του ελληνικού στόλου. Ακόμα, όταν αποφασίστηκε να τελεσθούν οι πρώτοι Ολυμπιακοί Αγώνες, το 1896 στην Αθήνα, το ελληνικό κράτος δεν είχε τη δυνατότητα να πληρώσει τα έξοδα και ο τότε διάδοχος Κωνσταντίνος πρότεινε στον ευεργέτη Γεώργιο Αβέρωφ να χρηματοδοτήσει τους αγώνες. Πράγματι, αυτός διέθεσε τα ανάλογα χρήματα και τελέστηκαν οι Ολυμπιακοί Αγώνες με την αρμόζουσα μεγαλοπρέπεια στον τόπο που είχαν γεννηθεί, τον 5ο αιώνα π.Χ. Προς τιμήν του στήθηκε ανδριάντας στο Παναθηναϊκό Στάδιο.\nΟ Γεώργιος Αβέρωφ πέθανε το 1899 στην Αλεξάνδρεια.


Hondos Center: Επιλέξτε τα αγαπημένα σας προϊόντα και αποκτήστε τα μετά τις 16 Ιανουαρίου! | InfoKids\nReturn to Content Αρχική › InfoMommy › Προτάσεις Αγοράς › Hondos Center: Επιλέξτε τα αγαπημένα σας προϊόντα και αποκτήστε τα μετά τις 16 Ιανουαρίου! Hondos Center: Επιλέξτε τα αγαπημένα σας προϊόντα και αποκτήστε τα μετά τις 16 Ιανουαρίου! Hondos CenterΕκπτώσειςχειμερινές εκπτώσεις Κωνσταντίνα Ντουντούμη Πέμπτη, 5 Ιανουάριος, 2012 στην κατηγορία\nΤο River West υποδέχεται το Νοέμβριο με ένα απολαυστικό δεκαήμερο εκπτώσεων (έως 10/11) Εκπτώσεις για γονείς και πλούσιες εκδηλώσεις για παιδιά στο Avenue Mall Athens! Το πιο Beauty-Fall δεκαήμερο εκπτώσεων μάς περιμένει στο Athens Metro Mall (1-10/11) Οι εκπτώσεις ξεκίνησαν στη Laro 8 στους 10 καταναλωτές κυνηγούν τις προσφορές και τις εκπτώσεις στα σουπερ μάρκετ Έρχεται νέο 10ημερο προσφορών στα καταστήματα! (από 14/5) ← Προηγούμενο ΆρθροH υφασμάτινη τσάντα της Vodafone για τα Παιδικά Χωριά SOS Επόμενο Άρθρο →Hondos Center: 25% σε επιλεγμένα αρώματα και καλλυντικά! Χρησιμοποιήστε τον


Ψεκάστε - σκουπίστε - τελειώσατε 103 θέματα στο Δημοτικό Συμβούλιο της Δευτέρας | Αργυράδες - Κέρκυρα\nΨεκάστε - σκουπίστε - τελειώσατε 103 θέματα στο Δημοτικό Συμβούλιο της Δευτέρας\nΜε 103 θέματα, το Δημοτικό Συμβούλιο τη Δευτέρα, 17 Σεπτεμβρίου και ώρα 19.00, στο Mon Repos.\nΤα λύνουν όλα στο άψε σβήσε για αυτό βάζουν 103 (!) θέματα στην ημερήσια διάταξη στη συνεδρίαση του Δημοτικού Συμβουλίου Κέρκυρας που θα πραγματοποιηθεί την προσεχή Δευτέρα (17/9) και ώρα 19.00, στο Μon Repos.


Football-land | Σε απολογία ΞΑΝΑ ο Μουρίνιο!\nHome Eυρώπη / Σε απολογία ΞΑΝΑ ο Μουρίνιο!\tΣε απολογία ΞΑΝΑ ο Μουρίνιο! John Agritelis\nΣε απολογία από την FA κλήθηκε ο Ζοσέ Μουρίνιο για την αποβολή του στο εντός έδρας παιχνίδι της Μάντσεστερ Γιουνάιτεντ κόντρα στην Γουέστ Χαμ, με τον Τζόναθαν Μος να τον στέλνει στην εξέδρα επειδή κλώτσησε ένα μπουκάλι, και πλέον κινδυνεύει με νέα τιμωρία.\nΟ Πορτογάλος βρίσκεται από το απόγευμα της Δευτέρας (28/11) για ακόμη μία φορά μέσα στην σεζόν αντιμέτωπος με την αγγλική ποδοσφαιρική ομοσπονδία, μετά την απόφαση του Άγγλου ρέφερι να τον αποβάλει για τον τρόπο με τον οποίο εξέφρασε τα νεύρα του για την κίτρινη κάρτα που είδε ο Πολ Πογκμπά, την 5η του (σ.σ όριο αγωνιστικής τιμωρίας) στην Πρέμιερ Λιγκ.\nΜε τον Γάλλο να έχει βουτήξει, ο «Special One» είτε νευρίασε με τον ποδοσφαιριστή του είτε δεν αντιλήφθηκε καλά τη φάση, με αποτέλεσμα να κλωτσήσει ένα μπουκάλι νερού και να πάρει τον δρόμοι προς την εξέδρα. Αυτή μάλιστα ήταν η δεύτερη αποβολή του φέτος (σ.σ περισσότερες από αυτές της ομάδας) μετά το ματς με την Μπέρνλι, για την οποία είχε καταβάλει πρόστιμο 8.000 λιρών και είχε εκτίσει ποινή μιας αγωνιστικής.\nΕπίσης, ο Μουρίνιο είχε πληρώσει στην FA άλλες 50.000 εξαιτίας των σχολίων που έκανε για τον ορισμό του Άντονι Τέιλορ στο ντέρμπι με την Λίβερπουλ.\nΌσον αφορά το νέο περιστατικό, ο κίνδυνος τιμωρίας είναι δεδομένα ορατός, ωστόσο ίσως αυτή τη φορά να ολοκληρωθεί αναίμακτα, με την ποδοσφαιρική Αγγλία να υποστηρίζει ως επί το πλείστον πως ο τεχνικός της Γιουνάιτεντ βρίσκεται στην… μπούκα, την ώρα που αρκετοί συνάδελφοί του, όπως ο διάδοχός του στην Τσέλσι, Αντόνιο Κόντε, και ο κόουτς της Λίβερπουλ, Γιούργκεν Κλοπ, ακούν ακόμη και θετικά σχόλια σε ανάλογες στιγμές έντασης.


Ο ΝΙΚΟΣ ΑΝΔΡΙΩΤΗΣ ΨΕΥΔΕΤΑΙ ΑΣΥΣΤΟΛΑ ΚΑΙ ΠΑΡΟΥΣΙΑΖΕΤΑΙ ΣΤΟΝ ΠΡΟΕΔΡΟ ΤΗΣ ΔΗΜΟΚΡΑΤΙΑΣ ΩΣ ΙΔΡΥΤΗΣ ΤΟΥ ΣΧΟΛΕΙΟΥ ΑΓ. ΔΗΜΗΤΡΙΟΥ - Helleniscope\nHome Θέματα Ελληνική Παιδεία Ο ΝΙΚΟΣ ΑΝΔΡΙΩΤΗΣ ΨΕΥΔΕΤΑΙ ΑΣΥΣΤΟΛΑ ΚΑΙ ΠΑΡΟΥΣΙΑΖΕΤΑΙ ΣΤΟΝ ΠΡΟΕΔΡΟ ΤΗΣ ΔΗΜΟΚΡΑΤΙΑΣ ΩΣ...\nΑκόμα και όσοι γνωρίζαμε την αχαλίνωτη αλαζονεία του Νίκου Ανδριώτη μείναμε έκπληκτοι με το θράσος του να παρουσιαστεί ενώπιον του Προέδρου της Ελληνικής Δημοκρατίας κ.Παυλόπουλου ως «ιδρυτής» του Σχολείου Αγ.Δημητρίου Αστόριας… Πρωτοφανής κλοπή της αληθινής ιστορίας προς προσωπικό όφελος του ψυχικά άρρωστου Ανδριώτη! Με την άμεση συνδρομή του άλλου ψευτο-ηγέτη της ομογένειας και πρώην εκδότη του Ε.Κ. Α.Διαματάρη…\nΑΛΛΑ ΠΟΙΑ ΕΙΝΑΙ Η ΑΛΗΘΕΙΑ; ΕΔΩ ΟΛΑ ΤΑ ΣΤΟΙΧΕΙΑ ΣΕ ΧΡΟΝΟΛΟΓΙΚΗ ΣΕΙΡΑ…\nΠριν το 1973: Είχαν γίνει προτάσεις προς το διοικητικό συμβούλιο της κοινότητας Αγ.Δημητρίου Αστόριας για την Ιδρυση Λυκείου (μέχρι τότε το σχολείο λειτουργούσε ως την 8η τάξη) αλλά η κοινότητα δεν το αποφάσισε επειδή το θεωρούσε οικονομικά ή/και τεχνικά πολύ δύσκολο. Η τελευταία προσπάθεια ήταν με τον Περικλή Λαζούνη, δραστήριο κοινωνικά επιχειρηματία, που δεν δέχθηκε το κοινοτικό συμβούλιο.\n1973: Πρόσληψη του κ.Δημοσθένη Τριανταφύλλου ως διευθυντή του Σχολείου. To 1973 η κοινότητα προσλαμβάνει ως διευθυντή του σχολείου τον κ.Δημοσθένη Τρανταφύλλου ο οποίος τον Απρίλιο του 1973 είχε κάνει τα εγκαίνια του πρώτου ιδιωτικού ελληνικού Λυκείου σε χώρο του ιδιωτικού αμερικάνικου λυκείου, The Henley College Prep, στην περιοχή Jamaica Estates. Ο κ.Τρανταφύλλου ήταν καθηγητής στο Henley College Prep. Το όνομα του ελληνικού Λυκείου εκεί ήταν μάλιστα Δημοσθένειος Ακαδημία. Η Κοινότητα του Αγίου Δημητρίου, αντιλαμβανόμενη τις ικανότητες και το σθένος αλλά και το όραμα του κ.Τριανταφύλλου, τον προσέγγισε διερευνητικά για την θέση του διευθυντή με σκοπό να ιδρύσει το Λύκειο στην Κοινότητα και όχι στο Henley College Prep. Ο κ. Τριανταφύλλου επισκέφθηκε το μόνο σχολικό κτίριο που είχε τότε η Κοινότητα δίπλα στην εκκλησία του Αγίου Δημητρίου όπως επίσης και την εκκλησία της Αγίας Αικατερίνης στην οποία δεν υπήρχε τότε ούτε ένα σχολικό κτίριο. Πρόεδρος της Κοινότητας ήταν ο κ. Νικόλαος Παπαδόπουλος και πρόεδρος της Σχολικής Επιτροπής ο κ. Νικόλαος Τσιάμης, μηχανολόγος. Ο κ. Τριανταφύλλου εξήγησε στην Επιτροπή ότι θα μπορούσε να κάνει το Λύκειο αν χρησιμοποιείτο και η εκκλησία της Αγίας Αικατερίνης μαζί με το Σχολικό κτίριο του Αγίου Δημητρίου και γινόταν ταυτόχρονα νέα διαμόρφωση του χώρου. Ανέπτυξε πενταετές πρόγραμμα για την ίδρυση και ολοκλήρωση του Λυκείου διαμορφώνοντας τον χώρο στην Άγία Αικατερίνη και μεταφέρνοντας εκεί τις δύο μικρότερες ταξεις (που είχαν 6 τμήματα ) και χρησιμοποιώντας τις κενές τώρα αίθουσες στο παλιό κτίριο στον Άγιο Δημήτριο για τη στέγαση των τάξεων του Λυκείου. Η Επιτροπή εντυπωσιάστηκε από την ανάλυση και προγραμματισμό του κ.Τριανταφύλλου και τον προσέλαβε αμέσως. Τα Μέλη της Επιτροπής ήταν ο κ. Ν. Παπαδόπουλος, ο κ. Ν.Τσιάμης, ο κ. Θεόδωρος Μύλλερ, ο κ. Θεοδώρου και ο ιερατικός Προιστάμενος πατήρ Ι.Πούλος ο οποίος ήταν θερμότατος υποστηρικτής της ίδρυσης Λυκείου.\n1973-1975: Προετοιμασίες. Οταν ο κ.Τριανταφύλλου ανέλαβε το σχολείο το 1973 υπήρχαν μόνο 570 μαθητές σε οκτώ τάξεις (όσοι περίπου υπάρχουν και σήμερα σε δώδεκα τάξεις – εκεί το κατάντησαν οι συμφεροντολόγοι και ανίκανοι που το διοικούν). Για να γίνει το Λύκειο έπρεπε να διαμορφωθεί ο χώρος ώστε να εκπληρώνει τις νομικές προϋποθέσεις της ιδιωτικής εκπαιδευτικής νομοθεσίας της Πολιτείας της Νέας Υόρκης στην οποία είχε βασιστεί και η ίδρυση του Λυκείου «Δημοσθένειος Ακαδημία» στο κτίριο του Henley College Prep.\nΣτον Άγιο Δημήτριο δεν υπήρχαν οι ακόλουθες προϋποθέσεις που απαιτούσε η πολιτεία: Εργαστήριο Βιολογίας, εργαστήριο Χημείας και Φυσικής, Bιβλιοθήκη με 5,000 τόμους – τα οποία και δημιούργησε ο κ.Τριανταφύλλου με την συνδρομή όλων. Δεν υπήρχαν επίσης επιλογές για ξένες γλώσσες και προστέθηκαν τα γαλλικά. Δεν υπήρχε αθλητικό προγραμμα με διάφορα αθλήματα και φτιάχτηκε ποδοσφαιρική ομάδα και ομάδα στίβου. Δεν υπήρχαν τέλος αίθουσες για τις τάξεις του Λυκείου και έπρεπε να χτιστεί νέο κτίριο. Πώς έγινε αυτό; Αγοράστηκαν τα δύο σπίτια δίπλα στην Αγία Αικατερίνη και κτίστηκαν τα δύο νέα κτίρια που είναι εκεί τώρα. Μεταφέρθηκαν εκεί οι μικρότερες τάξεις και έτσι ελευθερώθηκαν 8 αίθουσες στο παλιό κτίριο στον Άγιο Δημήτριο όπου στεγάστηκαν οι 4 τάξεις του Λυκείου και η Βιβλιοθήκη μαζί με τα επιστημονικά εργαστήρια.\n1975: Εισέρχεται η πρώτη 9η Τάξη και δημιουργείται το School Building Fund. Την ιστορική χρονιά 1975, αφού είχε επί δύο χρόνια γίνει η σοβαρή προετοιμασία που περιγράψαμε παραπάνω, πολλοί γονείς, εκτιμώντας την πρόοδο του σχολείου, έγραψαν τα παιδιά τους στην 9η τάξη, που έμμελλε τα επόμενα 3 χρόνια να γίνει 10η, 11η και 12η. Αλωστε το σχολείο διέθετε πλέον όλα τα απαιτούμενα και ιδιαίτερα είχε άριστο εκπαιδευτικό προσωπικό κυρίως από συνταξιούχους άριστους αμερικανούς καθηγητές που είχε έγκαιρα φροντίσει να προσλάβει ο κ.Τριανταφύλλου.\nΣχεδόν ταυτόχρονα (1976), με πρόταση του κ.Τριανταφύλλου προς το διοικητικό συμβούλιο της κοινότητας δημιουργήθηκε το ταμείο για την ανέγερση του νέου κτιρίου (School Building Fund) υπό τριμελή επιτροπή γονέων που επιλέχθηκαν από τον κ.Τριανταφύλλου για την ακεραιότητα του χαρακτήρα τους. Στο ταμείο αυτό, στο οποίο κάθε μία από 700 οικογένειες που είχαν παιδιά στο σχολείο έδινε $100 το χρόνο, συγκεντρώνονταν πάνω από $70,000 το χρόνο. Μέ βάση το ταμείο αυτό (που νομίζω ότι υπάρχει και σήμερα αλλά κανείς δεν έχει δώσει λογαριασμό) δόθηκε δάνειο από την Atlantic Bank to 1978 για την ανέγερση του νέου κτιρίου. Το δάνειο έδωσε το υποκατάστημα της Atlantic Bank στην Αστόρια και πάλι με ενέργειες του κ.Τριανταφύλλου. Επειδή εκείνη την εποχή διευθυντής του υποκαταστήματος ήταν ο κ.Ντένης Συντήλας που υπέγραψε και το δάνειο, σύζυγος της (τότε και ακόμα σήμερα) καθηγήτριας του σχολείου Ρίτας Συντήλα. Το δάνειο υποθήκης του νέου κτιρίου ξεπληρώθηκε από αυτό το Ταμείο.\n1979: Η πολιτεία Ν.Υόρκης αναγνωρίζει το Σχολείο και γίνεται η πρώτη αποφοίτηση. Ετσι την άνοιξη του 1979, όταν η πρώτη 12η τάξη επρόκειτο να αποφοιτήσει σε λίγες εβδομάδες, έφτασε για έλεγχο η σχετική επιτροπή του Υπ.Παιδείας της πολιτείας της Ν.Υόρκης για να επιθεωρήσει το Σχολείο. Η επιτροπή αυτή προέβη σε εξονυχιστικό έλεγχο του Σχολείου και των εγκαταστάσεων του, του διευθυντή, των σχολικών προγραμμάτων, των μαθητών και γενικά όλων των δεδομένων του σχολείου. Βρήκε τα πάντα άψογα και έτσι έδωσε την άδεια για την αποφοίτηση της πρώτης φουρνιάς μαθητών λίγες εβδομάδες αργότερα, τον Ιούνιο του 1979!… Εκλεισαν φέτος 40 ολόκληρα χρόνια από τότε και η λαμπρή αυτή επέτειος ούτε κάν γιορτάστηκε!\n1979-1982: Το κτίσιμο του νέου κτιρίου του σχολείου. Οι γονείς είχαν ξετρελαθεί με την πρόοδο και άρχισαν να γράφουν τα παιδιά τους μαζικά στο σχολείο με αποτέλεσμα να αυξάνεται ο αριθμός των μαθητών κάθε χρόνο! Από 570 το 1973 έφτασαν στα 1,418 το 1982! Ηταν φανερό ότι οι κτιριακές εγκαταστάσεις δεν επαρκούσαν. Αλλά η έγκαιρη πρόβλεψη του κ.Τριανταφύλλου να δημιουργήσει το Ταμείο του Σχολείου και η προσωπική του παρέμβαση προς την Atlantic Bank για την σύναψη δανείου επέτρεψε να θεμελιωθεί το νέο κτίριο του Λυκείου το 1979, παρουσία τότε του Αρχ.Ιακώβου. Κάποιοι μάλιστα πρότειναν να ονομαστεί το νέο κτίριο προς τιμήν του Αρχ.Ιακώβου, αλλά επειδή ο κ.Ιάκωβος είχε δώσει μόνο $25,000 για το School Building Fund και επειδή ήταν γνωστές οι αρνητικές του θέσεις για την ελληνόγλωσση παιδεία, η ιδέα αυτή απορρίφθηκε.\nΠολλοί ομογενείς έδωσαν ποσά σημαντικά για το κτίριο του Σχολείου και υπάρχει μάλιστα και «Κατάλογος Δωρητών». ΣΤΟΝ ΚΑΤΑΛΟΓΟ ΤΩΝ ΣΗΜΑΝΤΙΚΩΝ ΔΩΡΗΤΩΝ ΔΕΝ ΠΕΡΙΛΑΜΒΑΝΕΤΑΙ ΤΟ ΟΝΟΜΑ ΤΟΥ ΝΙΚΟΥ ΑΝΔΡΙΩΤΗ, ο οποίος εκείνη την εποχή ήταν ένας απλός εστιάτορας και ούτε Γυμνάσιο είχε τελειώσει, όπως άλλωστε και οι περισσότεροι ομογενείς της εποχής. Ο Νίκος Ανδριώτης συνέβαλλε με πολύ προσωπικό χρόνο και κόπο στην διαφήμιση της προσπάθειας για την ανέγερση του κτιρίου στα μέσα επικοινωνίας της εποχής – ΑΛΛΑ ΩΣ ΕΚΕΙ. Με την ηγεσία του κ.Τριανταφύλλου και την συνδρομή όλων το νέο ΚΤΙΡΙΟ εγκαινιάστηκε το 1982. Τονίζουμε τη λέξη «κτίριο», επειδή είναι φανερό ότι ο απαίδευτος Νίκος Ανδριώτης μπερδεύει την έννοια «κτίριο» με την έννοια «σχολείο». Δηλαδή μπερδεύει τα «τούβλα» με την «μόρφωση» – και εκείνος φυσικά δικαίως κατατάσσεται στην κατηγορία «τούβλο»!.\nΤο μοιραίο 1982. Από τα παραπάνω είναι φανερό ότι ο Νίκος Ανδριώτης χρήματα δεν είχε, μόρφωση δεν είχε, είχε όμως περίσσια αλαζονεία, περίσσια μωροφιλοδοξία και μεγαλύτερη ακόμα ζηλοφθονία. Ετσι, όταν το 1982 ήρθε η ώρα της ανανέωσης του συμβολαίου αυτού του εξαίρετου ανθρώπου που διηύθυνε το σχολείο, του Δημοσθένη Τριανταφύλλου, έκανε εισήγηση στην κοινότητα να το απορρίψει «επειδή ο κ.Τριανταφύλλου δεν διέθετε κάποιo πιστοποιητικό (certificate) από την πολιτεία της Ν.Υόρκης» – το οποίο όμως η πολιτεία απαιτούσε μόνο για δημόσια σχολεία και όχι για ιδιωτικά. Ας σημειωθεί ότι ούτε τότε αλλά ούτε και σήμερα δεν απαιτείται αυτό το πιστοποητικό για το διορισμό δασκάλων και διευθυντών σε ιδιωτικά σχολεία. Ο Νίκος Ανδριώτης το γνώριζε ότι δεν απαιτείται, αλλά, ραδιούργος όπως είναι, το απέκρυψε από το συμβούλιο και τον κόσμο. Να σημειωθεί εδώ ότι ο κ.Τριανταφύλλου διέθετε τότε μεταπτυχιακό δίπλωμα (Masters) στη Φιλοσοφία, συμμετοχή σε έρευνα στη Χημεία στο πανεπιστήμιο Columbia και διέθετε επίσης μεγάλη εκπαιδευτική πείρα.\nΑλλά ο Νίκος Ανδριώτης χρησιμοποίησε κάθε μέσο για να πετύχει το στόχο του – και το επανέλαβε πολλές φορές μέχρι σήμερα, το επιχειρεί άλλωστε με ραδιουργίες ακόμα και στις μέρες μας. Απέκρυψε την αλήθεια, έδειξε αχαριστία (αφού πριν λίγα χρόνια παρακαλούσε γοερά τον τότε πανίσχυρο και πολύ αγαπητό κ.Τριανταφύλλου να τον βοηθήσει να εκλεγεί πρόεδρος της κοινότητας) και όπως και σήμερα προσπάθησε με κάθε τρόπο να εξαγοράσει την υποστήριξη της Εκκλησίας. Τότε λοιπόν με την βοήθεια του (τότε επισκόπου Τρωάδος και τώρα Ατλάντας) Αλεξίου, έδιωξε τον άξιο ιερατικό προϊστάμενο της κοινότητας π.Ιωάννη Πούλο που του στεκόταν εμπόδιο. Και κατόπιν έδιωξε και τον κ.Τριανταφύλου, επειδή σε σύγκριση μαζί του φαινόταν ο πραγματικός του εαυτός – ένα αληθινά αμόρφωτο «τούβλο»… Ο αλαζόνας «μικρός Ναπολέων» Ανδριώτης δεν άντεχε την σύγκριση με κανένα και έκανε τα πάντα για να μην υπάρχει σύγκριση!… Ετσι το Σχολείο και η Κοινότητα έφγτασε και πάλι σήμερα από 1418 μαθητές και πάλι στο σημείο που ξεκίνησε, δηλαδή στους 600!! Αξίζουν πράγματι πολλά βραβεία στο αληθινό «τούβλο» που ακούει στο όνομα Νίκος Ανδριώτης…Που για 4 δεκαετίες ταλαιπωρεί το σχολείο και την Ομογένεια…\nΟ κόσμος τότε αντέδρασε… Υπάρχει εξιστόρηση ότι μέχρι και απειλές για χρήση περιστρόφου ακούστηκαν σε συνεδρίαση του κοινοτικού συμβουλίου!! Εγιναν μάλιστα δύο διαδηλώσεις από εκατοντάδες γονείς μαθητών έξω από τον Αγ.Δημήτριο που απαιτούσαν την παραμονή του κ.Τριανταφύλλου!! Αλλά ο Νίκος Ανδριώτης ανένδοτος! Πόνταρε πάντοτε στο γεγονός ότι σοβαροί άνθρωποι δεν κάθονται να χάνουν τον καιρό τους με τέτοιους χαρακτήρες… Οι γονείς έγραψαν τα παιδιά τους αλλού και ο κ.Τριανταφύλλου εκόσμησε τα αμερικανικά σχολεία όπου προσελήφθη και δίδαξε με πολλούς επαίνους μέχρι το τέλος. Ο κομπλεξικός Νίκος Ανδριώτης προώθησε στο σχολείο και την κοινότητα ανθυπομετριότητες μόνο και μόνο για να φαίνεται σπουδαίος ο ίδιος. Αλλωστε την ίδια συμπεριφορά που έδειξε στον κ.Τριανταφύλλου έδειξε και σε πολλούς άλλους ομογενείς στην κοινότητα Αστόριας… Οταν ένας-ένας αρχίσουν να διηγούνται τα παθήματά τους από τον «μικρό Ναπολέοντα» δεν θα ξέρει που να κρυφθεί… Και έτσι κατάντησε το σχολείο και η κοινότητα στα σημερινά της χάλια… Στην όλη του προσπάθεια βρήκε βοήθεια από τον άλλο «ψευτο-ηγέτη» της Ομογένειας, τον διευθυντή του Εθνικού Κήρυκα Α.Διαματάρη, ο οποίος δικαίως έδωσε εγκαίρως στον εαυτό του το παρατσούκλι «τσομπάνης από τη Λήμνο»…. Επειδή από άποψη χαρακτήρα έχει το ίδιο επίπεδο και παρόμοια κόμπλεξ «επαρχιωτισμού» με τον Ανδριώτη…. Κακόμοιρη ομογένεια, ποιά τούβλα άφησες να παρουσιάζονται ως ηγέτες…\nΝίκος Σταματάκης, 2 Σεπτεμβρίου 2019 n.stamatakis@aol.com\nPrevious articleΝΕΟ ΑΤΟΠΗΜΑ ΕΛΠΙΔΟΦΟΡΟΥ: ΚΑΝΕΙ ΜΟΝΙΜΗ ΠΟΛΙΤΙΚΗ ΤΟΥ ΤΗΝ ΕΠΙΒΡΑΒΕΥΣΗ ΤΗΣ ΑΝΗΘΙΚΟΤΗΤΑΣ;\nNext articleΠΟΙΟΣ ΕΙΝΑΙ Ο ΚΥΡΙΟΣ ΥΠΕΥΘΥΝΟΣ ΤΩΝ ΠΡΟΒΛΗΜΑΤΩΝ ΤΟΥ ΣΧΟΛΕΙΟΥ ΤΟΥ ΑΓ.ΔΗΜΗΤΡΙΟΥ;


Αριστείδης Κόκκορης: «Μας αρέσει εκεί που βρισκόμαστε, δε μας αγχώνει καθόλου» - Καβάλα, Πρωϊνή, Ραδιόφωνο, Εφημερίδα της Καβάλας, νέα, καβάλα ειδήσεις, μικρές αγγελίες\nΑριστείδης Κόκκορης: «Μας αρέσει εκεί που βρισκόμαστε, δε μας αγχώνει καθόλου»\n11 Μαΐου 2021, 09:52\nΣυνέντευξη στους 93,7 παραχώρησε ο Αριστείδης Κόκκορης ο οποίος ήταν από τους πρωταγωνιστές στην αναμέτρηση των Σερρών με τα δυο γκολ που πέτυχε.\nΑναφέρθηκε στο οικογενειακό κλίμα που υπάρχει στον ΑΟΚ -το οποίο δεν έχει ξανασυναντήσει πουθενά- και ακόμη αναφέρθηκε στην απόλυτη στήριξη της ομάδας όταν πέρυσι δεν πρόλαβε να παίξει καθόλου λόγω του σοβαρού τραυματισμού που είχε αμέσως με τον ερχομό του στην Καβάλα.\nΕρ: Είναι νίκη ανόδου αυτή μέσα στον Πανσερραϊκό;\nΑπ: Είμαστε πάρα πολύ χαρούμενοι για το αποτέλεσμα, το πιστεύαμε από την πρώτη στιγμή. Γνωρίζαμε ότι το ματς θα είναι δύσκολο με μια καλή ομάδα που δεν είχε δεχτεί άλλο γκολ εκτός από τα 2 που τους είχαμε βάλει στον πρώτο γύρο. Δε μας επηρέασε τίποτα, ούτε το γεγονός ότι παίξαμε τρεις μέρες πριν ένα άλλο παιχνίδι πρωταθλήματος. Μπήκαμε μέσα να δείξουμε ότι είμαστε μεγάλη ομάδα. Πήραμε τους 3 βαθμούς που είναι ένα πολύ καλό αποτέλεσμα έτσι όπως εξελίχθηκε η συνέχεια της αγωνιστικής. Μεγαλώσαμε τη διαφορά μας στην κορυφή.\nΕρ: Πάντως δεν πετάτε στα σύννεφα.\nΑπ: Δεν πετάμε στα σύννεφα αλλά εμείς από την πρώτη στιγμή περιμέναμε την πορεία μας. Ξέραμε τι παίκτες έχουμε. Κοιτάμε το κάθε παιχνίδι ξεχωριστά και συνεχίζουμε. Φυσικά τίποτα ακόμη δεν έχει κριθεί.\nΕρ: Ήρθες πέρυσι στον ΑΟΚ και ήσουν ο μεγάλος άτυχος αφού δεν πρόλαβες να παίξεις ούτε ένα λεπτό, έχοντας σοβαρό τραυματισμό. Πως τα ξεπέρασες όλα αυτά; Πόσο υπομονή έκανες;\nΑπ: Όταν ήρθα στην Καβάλα για τον ΑΟΚ, τη μια ξεφόρτωσα τα πράγματα μου από το αμάξι για να μπω στο σπίτι και την άλλη μέρα τα φόρτωσα πάλι για να πάω στην Πάτρα να κάνω την εγχείρηση. Καταλαβαίνετε για μένα τι σήμαινε αυτό. Βέβαια η ομάδα μου έδειξε την απόλυτη στήριξη. Κάτι πολύ σημαντικό, το οποίο δύσκολα μπορείς να το συναντήσεις κάπου αλλού. Ήμουν στην Καβάλα μόνο δυο μέρες. Την τελευταία εμφάνιση μέσα στις Σέρρες την περίμενα πάρα πολύ καιρό. Ήθελα να δικαιώσω τους ανθρώπους του ΑΟΚ για την υπομονή που έκαναν όσον αφορά την παρουσία μου στην ομάδα. Με πίστεψαν και ήθελα να τους δικαιώσω.\nΕρ: Ήταν το καλύτερο μέχρι τώρα παιχνίδι της καριέρας σου; Το ματς της χρονιάς για σένα; Πέτυχες δυο γκολ καθοριστικά, το είναι ειδικά ήταν πανέμορφο.\nΑπ: Δεν ξέρω αν ήταν το καλύτερο ματς της καριέρας μου αλλά σίγουρα ήταν ένα από τα πιο σημαντικά γιατί μας αφήνει στην κορυφή της βαθμολογίας. Δεν ήταν όμως μόνο η δική μου εμφάνιση που έκανε τη διαφορά. Απλά εγώ ήμουν τυχερός που έβαλα τα δυο γκολ από τα τρία. Ήταν ίσως η καλύτερη εμφάνιση της ομάδας για φέτος, ειδικά στο πρώτο μέρος. Ήμασταν στο 0-2 και από το πουθενά έγινε το 1-2.\nΕρ: Πως τα καταφέρνει τόσο καλά μια ομάδα που δεν έχει τα «βαριά» ονόματα; Πες μας κάποια μυστικά του φετινού ΑΟΚ;\nΑπ: Αυτό που ζούμε φέτος στον ΑΟΚ μέσα στα αποδυτήρια δεν το έχω ξαναζήσει πουθενά σε όλες τις ομάδες που αγωνίστηκα. Βγάζει μια υγεία ο ΑΟΚ από τον πρώτο άνθρωπο της διοίκησης μέχρι τον τελευταίο άνθρωπο της ομάδας. Είμαστε όλοι μια οικογένεια. Έχουμε εμπιστοσύνη ο ένας στον άλλο. Είμαστε νεαροί ποδοσφαιριστές, έχουμε όνειρα, έχουμε στόχους. Μας αρέσει που παίζουμε σε μια τέτοια ομάδα που έχει προσδοκίες μεγάλες. Όλα αυτά έχουν να κάνουν με την πορεία που κάνουμε μέχρι τώρα, η οποία είναι πολύ θετική.\nΕρ: Τελικά ο φετινός ΑΟΚ είναι ομάδα του Κώστα Ανυφαντάκη; Πες μας τη γνώμη σου για τον κόουτς;\nΑπ: Είναι ακριβώς έτσι. Ο κόουτς είναι πάρα πολύ καλός. Είναι εξαιρετικός επαγγελματίας. Μας έχει βοηθήσει πάρα πολύ, μαζί βέβαια με τους συνεργάτες του. Μας στηρίζει όλους. Σίγουρα έχει συμβάλει πάρα πολύ σε αυτό που συμβαίνει. Έχει συμβάλει 100%.\nΕρ: Πες μας λίγο τη διαδρομή στην καριέρα σου μέχρι τώρα; Πως ήρθες στην Καβάλα.\nΑπ: Είμαι από την Πάτρα, ξεκίνησα από μια τοπική ομάδα στη Β`κατηγορία στα 15 μου χρόνια. Μετά πήγα στην ομάδα νέων του Παναιγιαλείου όπου έκατσα 3 χρόνια. Ανέβηκα στην πρώτη ομάδα στη Β` Εθνική, υπογράφοντας το πρώτο μου επαγγελματικό συμβόλαιο. Εκείνη τη χρονιά στα 19 μου χρόνια έκανα την καλύτερη σεζόν και πήρα μεταγραφή στον Παναιτωλικό. Δεν κατάφερα να αγωνιστώ, έπαιξα μόνο σε ένα παιχνίδι, ήμουν πολύ μικρός σε ηλικία, ήμουν άπειρος. Μετά έφυγα πήγα στο Βόλο όπου η ομάδα ήταν πρώτη στη Β` Εθνική και έπαιξα σε 6-7 παιχνίδια πριν μετακομίσω στην Κύπρο όπου δεν το έβλεπα για τα λεφτά αλλά σαν μια προοπτική για την καριέρα μου. Να παίξω πρώτα εκεί στη Β` Εθνική και να κάνω το άλμα για την Α` Εθνική όπου η Κύπρος έχει καλό επίπεδο. Κάτι τέτοιο δεν έγινε. Ήρθε πέρυσι η προοπτική του ΑΟΚ, όπου η ομάδα πήγαινε πάλι για πρωτάθλημα. Ήταν μια πρόταση για μένα όπου πίστευα και πιστεύω ότι με αυτή την ομάδα μπορώ να φτάσω ψηλά. Είναι κάτι που πιστεύω για τον εαυτό μου. Στον Παναιγιάλειο είχα συμπαίκτες τον Γαβριηλίδη και το Στίκα οι οποίο εδώ στην Καβάλα με βοήθησαν να προσαρμοστώ.\nΕρ: Εκτός από πλάγιος επιθετικός έχεις παίξει και σε άλλες θέσεις;\nΑπ: Κοιτάξτε να δείτε από την αρχή που έπαιζα ποδόσφαιρο αγωνιζόμουν στη δεξιά πτέρυγα της επίθεσης. Λόγω του το ότι είμαι αριστερός στο πόδι, έκλεινα προς τα μέσα και σούταρα. Φέτος στον ΑΟΚ, ο κ. Ανυφαντάκης και οι συνεργάτες του μου είπαν ότι θα παίξω στα αριστερά γιατί έτσι το πίστευαν. Στην αρχή παραξενεύτηκα λίγο αλλά τελικά όπως αποδείχθηκε είχαν απόλυτο δίκαιο.\nΕρ: Τώρα ξεκίνησε ο Β` γύρος, τι πρέπει να προσέξει ο ΑΟΚ μέχρι το τέλος του πρωταθλήματος.\nΑπ: Εμείς κοιτάμε το κάθε παιχνίδι ξεχωριστά. Έχουμε ένα παιχνίδι τώρα την Κυριακή. Δεν έχουμε άγχος. Δε το λέω αυτό μόνο για να το πω. Πιστεύουμε στην ομάδα μας, πιστεύουμε στους εαυτούς μας. Μας αρέσει εκεί που βρισκόμαστε, δε μας αγχώνει καθόλου. Είμαστε παίκτες για να βρισκόμαστε εκεί. Μπορεί να μην έχουμε τα τρανταχτά ονόματα αλλά και εμείς από κάπου πρέπει να ξεκινήσουμε. Κοιτάμε παιχνίδι με παιχνίδι, δεν υπάρχει εύκολη ή δύσκολη ομάδα, όπως είδαμε και τα αποτελέσματα την Κυριακή. Όλα είναι δύσκολα παιχνίδια και πρέπει να τα παλέψεις. Πρέπει να συνεχίσουμε τη δουλειά που κάνουμε.\n΄Ηταν το πρώτο Σαββατοκύριακο της «ΕΛΕΥΘΕΡΙΑΣ»\nΠαρελθόν από την Παρασκευή το lockdown – Καταργούνται…


1 ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ ΑΝΟΙΚΤΑ ΑΚΑΔΗΜΑΪΚΑ ΜΑΘΗΜΑΤΑ Διεθνείς Οικονομικές Σχέσεις και Ανάπτυξη Ενότητα 3: Κλασικά Υποδείγματα της Διεθνούς Οικονομικής Θεωρίας (Heckscher-Ohlin model) Γρηγόριος Ζαρωτιάδης\n6 1. Κλασικά Υποδείγματα της Διεθνούς Οικονομικής Θεωρίας (Heckscher-Ohlin model) Ricardo model Αδυναμίες Δεν μπορεί να συζητηθεί το θέμα της διανομής εισοδήματος στο εσωτερικό της χώρας (ένας συντελεστής παραγωγής -> εργασία). Βασίζει την έννοια του συγκριτικού πλεονεκτήματος στη διαφορά της παραγωγικότητας της εργασίας από περιοχή σε περιοχή. 6\n7 1. Κλασικά Υποδείγματα της Διεθνούς Οικονομικής Θεωρίας (Heckscher-Ohlin model) Heckscher-Ohlin model Υποθέσεις Έχουμε 2 συντελεστές παραγωγής -> εργασία & κεφάλαιο (L, K). Έχουμε 2 προϊόντα Ίσο το πλήθος για να έχει λύση το σύστημα εξισώσεων (τετραγωνικό σύστημα) Διακλαδική αλλά όχι διαπεριφερειακή Τέλειος ανταγωνισμός Μηδενικά κέρδη 7\n8 1. Κλασικά Υποδείγματα της Διεθνούς Οικονομικής Θεωρίας (Heckscher-Ohlin model) Heckscher-Ohlin model Υποθέσεις Διακρατικά η τεχνολογία είναι ίδια Καταναλωτικές προτιμήσεις ίδιες Πηγή συγκριτικού πλεονεκτήματος: οι διαφορές στην σχετική αφθονία των συντελεστών παραγωγής 2 προϊόντα: Διαφορετική ένταση χρήσης των συντελεστών παραγωγής 8\n9 1. Κλασικά Υποδείγματα της Διεθνούς Οικονομικής Θεωρίας (Heckscher-Ohlin model) Heckscher-Ohlin model Καμπύλη παραγωγικών δυνατοτήτων των 2 χωρών Τα 2 προϊόντα παράγονται με διαφορετικές τεχνολογίας (τρόφιμα -> έντασης κεφαλαίου, υφάσματα -> έντασης εργασίας) Κατάσταση ισορροπίας στην αυτάρκεια 9\n10 1. Κλασικά Υποδείγματα της Διεθνούς Οικονομικής Θεωρίας (Heckscher-Ohlin model) Heckscher-Ohlin model Ανοίγουν τα σύνορα, αλλάζουν οι τιμές, οι οποίες δεν διαμορφώνονται από την εγχώρια αγορά αλλά από την διεθνή αγορά. Χώρα Ημεδαπής Χώρα Αλλοδαπής 10\n11 Σημείωμα Αναφοράς Copyright, Γρηγόρης Ζαρωτιάδης. «Διεθνείς Οικονομικές Σχέσεις. Κλασικά Υποδείγματα της Διεθνούς Οικονομικής Θεωρίας (Heckscher-Ohlin model)». Έκδοση: 1.0. Θεσσαλονίκη Διαθέσιμο από τη δικτυακή διεύθυνση:\n12 Σημείωμα Αδειοδότησης Το παρόν υλικό διατίθεται με τους όρους της άδειας χρήσης Creative Commons Αναφορά  ή μεταγενέστερη, Διεθνής Έκδοση. Εξαιρούνται τα αυτοτελή έργα τρίτων π.χ. φωτογραφίες, διαγράμματα κ.λ.π., τα οποία εμπεριέχονται σε αυτό και τα οποία αναφέρονται μαζί με τους όρους χρήσης τους στο «Σημείωμα Χρήσης Έργων Τρίτων». Ο δικαιούχος μπορεί να παρέχει στον αδειοδόχο ξεχωριστή άδεια να χρησιμοποιεί το έργο για εμπορική χρήση, εφόσον αυτό του ζητηθεί. \n14 Σημείωμα Αδειοδότησης Το παρόν υλικό διατίθεται με τους όρους της άδειας χρήσης Creative Commons Αναφορά - Μη Εμπορική Χρήση - Παρόμοια Διανομή 4.0  ή μεταγενέστερη, Διεθνής Έκδοση. Εξαιρούνται τα αυτοτελή έργα τρίτων π.χ. φωτογραφίες, διαγράμματα κ.λ.π., τα οποία εμπεριέχονται σε αυτό και τα οποία αναφέρονται μαζί με τους όρους χρήσης τους στο «Σημείωμα Χρήσης Έργων Τρίτων». Ο δικαιούχος μπορεί να παρέχει στον αδειοδόχο ξεχωριστή άδεια να χρησιμοποιεί το έργο για εμπορική χρήση, εφόσον αυτό του ζητηθεί. Ως Μη Εμπορική ορίζεται η χρήση: που δεν περιλαμβάνει άμεσο ή έμμεσο οικονομικό όφελος από την χρήση του έργου, για το διανομέα του έργου και αδειοδόχο που δεν περιλαμβάνει οικονομική συναλλαγή ως προϋπόθεση για τη χρήση ή πρόσβαση στο έργο που δεν προσπορίζει στο διανομέα του έργου και αδειοδόχο έμμεσο οικονομικό όφελος (π.χ. διαφημίσεις) από την προβολή του έργου σε διαδικτυακό τόπο \n15 Σημείωμα Αδειοδότησης Το παρόν υλικό διατίθεται με τους όρους της άδειας χρήσης Creative Commons Αναφορά Όχι παράγωγα έργα  ή μεταγενέστερη, Διεθνής Έκδοση. Εξαιρούνται τα αυτοτελή έργα τρίτων π.χ. φωτογραφίες, διαγράμματα κ.λ.π., τα οποία εμπεριέχονται σε αυτό και τα οποία αναφέρονται μαζί με τους όρους χρήσης τους στο «Σημείωμα Χρήσης Έργων Τρίτων». Ο δικαιούχος μπορεί να παρέχει στον αδειοδόχο ξεχωριστή άδεια να χρησιμοποιεί το έργο για εμπορική χρήση, εφόσον αυτό του ζητηθεί. \n17 ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ ΑΝΟΙΚΤΑ ΑΚΑΔΗΜΑΪΚΑ ΜΑΘΗΜΑΤΑ Σας ευχαριστώ πολύ για την προσοχή σας Γρηγόρης Ζαρωτιάδης\n18 ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ ΑΝΟΙΚΤΑ ΑΚΑΔΗΜΑΪΚΑ ΜΑΘΗΜΑΤΑ Τέλος ενότητας Επεξεργασία: <Έλλη Βλαχοπούλου> Θεσσαλονίκη, <Ιούνιος 2015>\n20 Σημείωμα Ιστορικού Εκδόσεων Έργου Το παρόν έργο αποτελεί την έκδοση Χ.ΥΖ. Έχουν προηγηθεί οι κάτωθι εκδόσεις: Έκδοση Χ1.Υ1Ζ1 διαθέσιμη εδώ. (Συνδέστε στο «εδώ» τον υπερσύνδεσμο). Έκδοση Χ2.Υ2Ζ2 διαθέσιμη εδώ. (Συνδέστε στο «εδώ» τον υπερσύνδεσμο). Έκδοση Χ3.Υ3Ζ3 διαθέσιμη εδώ. (Συνδέστε στο «εδώ» τον υπερσύνδεσμο).


Επισκευές - Συνεργείο φρένων eurofren.gr\nΟποιοδήποτε πρόβλημα στο σύστημα της πέδησης δεν καθιστά μονόδρομο τη λύση της αντικατάστασης που είναι και πολύ δαπανηρή αλλά στις περισσότερες περιπτώσεις το συνεργείο μας μπορεί να επισκευάσει το πρόβλημα σε πολύ χαμηλότερο κόστος.\nΣωστό να επισκευάζουμε και να μην αλλάζουμε εύκολα.\nΤο σεβρόφρενο είναι ένα σύστημα, που αποτελείται από έναν κύλινδρο ο οποίος χωρίζεται στη μέση με ένα διάφραγμα. Όταν στο ένα τμήμα του κυλίνδρου δημιουργηθεί υποπίεση, και στο άλλο εξασκείται ατμοσφαιρική πίεση, τότε η διαφορά πιέσεων στις δυο πλευρές του διαφράγματος ,δίνει μια πρόσθετη δύναμη και βοηθά τον οδηγό στο πάτημα του πεντάλ, είναι μια υποβοήθηση δηλαδή για τα φρένα. Εάν το σεβρόφρενο (σερβόφρενο) δηλαδή δεν λειτουργεί σωστά τότε δεν έχουμε ικανή δύναμη με αποτέλεσμα να μην έχουμε στην ουσία σωστό φρενάρισμα. Η αλλαγή του είναι δαπανηρή, όμως μπορεί να επισκευαστεί με πολύ λιγότερο κόστος. Την επισκευή του μπορείτε να την πραγματοποιήσετε στο εξειδικευμένο συνεργείο μας.\nΗ αντλία φρένου είναι η «καρδιά» του συστήματος πέδησης,η οποία με το πάτημα του πεντάλ, μέσου του υγρού δίνει πίεση στα υδραυλικά μέρη του φρένου. Εάν η αντλία δηλαδή δεν λειτουργεί σωστά είναι πιθανών 2 αιτιών: Η πρώτη και πιο συνηθέστερη αιτία που μπορεί να εμφανιστεί είναι α. Η διαρροή των υγρών.(Εάν συνεχιστεί η διαρροή των υγρών της αντλίας του φρένου τότε θα χάσουμε σταδιακά το πεντάλ του φρένου έως να το χάσουμε τελείως). β. Η απώλεια της πίεσης,αυτό έχει ως αποτέλεσμα την επιστροφή των υγρών στο «καζανάκι» και να χάσουμε το πεντάλ. Η αλλαγή της είναι δαπανηρή, όμως μπορεί να επισκευαστεί με πολύ λιγότερο κόστος. Την επισκευή του μπορείτε να την πραγματοποιήσετε στο εξειδικευμένο συνεργείο μας.\nΕπισκευή Κατανεμητή φρένου\nΗ πίσω δύναμη πέδησης είναι μικρότερη κατά πολύ σε σχέση με εμπρός, αρκετά αυτοκίνητα έχουν σύστημα κατανεμητή ο οποίος κατανέμει την δύναμη στους πίσω τροχούς. Προβληματική λειτουργία του κατανεμητή μπορεί να οδηγήσει σε μεγαλυτερο μπλοκάρισμα στον ένα απο τους δύο τροχούς με αποτέλεσμα να μας πετάει δεξιά ή αριστερά, ανάλογα με ποιος τροχός μπλοκάρει. Η αλλαγή του είναι δαπανηρή, όμως είτε μπορεί να επισκευαστεί είτε να ρυθμιστεί από το εξειδικευμένο συνεργείο μας.\nΤα κυλινδράκια έχουν συνήθως δύο έμβολα.Τα έμβολα συνδέονται με την άκρη των σιαγόνων, φέρουν ελαστικά στεγανότητας(λαστιχάκια) για να εμποδίσουν τη διαρροή του υγρού. Τα κυλινδράκια βρίσκονται εσωτερίκα στο ταμπούρο και με το πάτημα του φρένου, το υδραυλικό σύστημα επιτρέπει στο υγρό να κινηθεί προς τα κυλινδράκια των τροχών, τα οποία με τη σειρά τους πιέζουν τις σιαγόνες ώστε να φρενάρει το αυτοκίνητο. Πιθανή διαρροή του υγρού ή κολύματος των εμβόλων μπορεί να προκαλέσει απώλια στο φρενάρισμα ή αστάθεια στην οδήγηση καθώς και περαιτερω ζημιά στις σιαγόνες. Το εξειδικευμένο συνεργείο μας μπορεί να επισκευάσει τη ζημιά με ελάχιστο κόστος.\nΠολλές είναι οι αιτίες που μπορούν να επιφέρουν το ενοχλητικό σφύριγμα στα τακάκια.Οι πιο συνηθέστερες αιτίες είναι κάποια φθορά (νυχάκι) που έχουν υποστεί οι δισκόπλακες ή η πάστα των θερμουϊτ λόγω μετάλλων και κάνει προσωρινό θόρυβο ο οποίος θα σταματήσει μετά από μερικά χλμ, οι μεγάλες θερμοκρασίες στις δισκόπλακες ή ενδεχομένως στράβωμά τους και τέλος και ίσως πιο σημαντικό η κακή ποιότητα της πάστας. Συνήθως αυτές οι αιτίες δεν αποτελούν λόγο ανησυχίας αλλά σε κάθε περίπτωση πρέπει να ελεγχθούν.Το συνεργείο μας πάρέχει καλής ποιότητας τακάκια, εγγυημένα και δοκιμασμένα με υπευθυνότητα προς το πελάτη.Οποιοδήποτε πρόβλημα που παρουσιασθεί, υπάρχει δυνατότητα λύσης του προβλήματος χωρίς κόστος ή και ακόμα επιστροφή των χρημάτων.\nΕπισκευή στις δαγκάνες(Μπρος δαγκάνες,πίσω δαγκάνες-χειροφρένου)\nΟι κύριες αιτίες που χρήζουν ανάγκης επισκευής των δαγκάνων είναι η διαρροή των υγρών τους και το κόλυμα στα έμβολά τους. Το ενδεχόμενο προβλήματος των πίσω δαγκάνων μπορεί να οδηγήσει στη μη αποτελεσματική λειτουργία του χειροφρένου.\nΤο «φάγωμα» των ταμπούρων γνωστό ως πατούρα,μπορεί να επισκευαστεί με εξειδικευμένο μηχάνημα που παρέχει το συνεργείο μας τον τόρνο και μετά την τοποθέτηση χοντρού θερμουίτ. Εάν το ταμπούρο είναι κατεστραμένο τότε χρήζει ανάγκης η αλλαγή του.\nΖητήστε τώρα προσφορά online\nΜΑΡΚΟΥΤΣΙΑ ΥΨΗΛΗΣ ΠΙΕΣΗΣ\nΔΙΑΓΝΩΣΗ ΕΠΙΣΚΕΥΗ ABS\n© 2019 - Συνεργείο φρένων Eurofren


Zoo Restaurant & Bar, Σανούρ - Κριτικές εστιατορίων - TripAdvisor\nZoo Restaurant & Bar, Σανούρ\nΝο 282 από 394 Εστιατόρια - Σανούρ\nJl. Danau Tamblingan no. 82, Σανούρ, Ντενπασάρ, Ινδονησία\nΣε ένα άλλο μπαρ αργά\nΓια Night Owl's\nΈνα χάλασε τη νύχτα\nΛάβετε γρήγορα απαντήσεις από το προσωπικό του Zoo Restaurant & Bar και από προηγούμενους επισκέπτες.\nΔιεύθυνση: Jl. Danau Tamblingan no. 82, Σανούρ, Ντενπασάρ, Ινδονησία\nΑριθμός τηλεφώνου: +62 361 288807